qundao/data-zh-poetry huggingface dataset:
涨后至园中
作者：韩日缵
朝代：明

经旬苦积雨，老圃掩柴门。今晨杖策至，沮洳尚潺湲。地藓不敢履，横污拥败垣。老圃前致词，狂霖势崩奔。滚滚横潦泻，翳翳黑云屯。毒龙蟠清池，黑蜧踞前轩。沈灶朝烟冷，生蛙夕砌喧。涨分高下势，树带浅深痕。绿篁染泥滓，新菊委陈根。书案深莓渍，茅檐倒菌繁。鸟饥莎径啄，鹤湿药阶蹲。污泥抱瓮井，倾欹拆柳樊。因念先人庐，结构托高原。虽值蛟螭吼，幸无浊浪翻。闾里半巢居，怒涛欲并吞。桂薪不得燃，珠粒岂能飧。禾黍遭菑沴，漂溺及鸡豚。眷怀桑与梓，昏垫更何言。
清音楼
作者：韩日缵
朝代：明

清山寂寂水悠悠，独坐黄昏月上楼。一鸟不鸣人迹绝，乍闻天籁似迎秋。
渡江
作者：韩日缵
朝代：明

杨子奔腾到京口，惊雷激电更东走。金山嵂兀砥洪流，铁瓮层城大如斗。我来击楫大江滨，江边秋气正宜人。喷薄颇快风涛壮，搪突那怕阳侯嗔。江潭落日波浪涌，白浪撼山山欲动。中流金碧纷参错，林木交翳何蒙茸。危峦怪石江之中，何峰寺西何者东。奇形异状怵心目，镵凿徒费鬼神功。江上秋涛吼秋浦，江势凭陵杂风雨。千顷奔崩虎豹蹲，万峰倒蹴蛟龙怒。须臾雨霁风浪平，江天漠漠桂棹轻。海门天末暮云尽，北固楼前秋水生。秋水东流不肯住，扁舟破浪乘潮去。半帘明月半床书，空见江云满江树。
湖上
作者：韩日缵
朝代：明

长天连积水，落照下平芜。湖色晴逾白，云光淡欲无。寒枝凝霰净，沙鸟负暄呼。鹿洞苍茫里，千秋独起予。
湖口望瀑布次张曲江韵
作者：韩日缵
朝代：明

飞瀑从天下，悬石净晚氛。飘时全似雪，滴处半和云。风断珠还缀，涛来松并闻。湖光纤翳尽，佳气坐氤氲。
湖干草堂初落冯若符适至为书余园居诗于壁提墨纵体曲尽其致赋谢一章
作者：韩日缵
朝代：明

卜筑湖壖水竹居，君来恰值落成初。开尊偶诵园中句，搦管因为壁上书。鸟迹虫文随几席，崩云垂露遍庭除。细披笔阵寻遗法，任尔笼鹅兴有馀。
溽暑新雨
作者：韩日缵
朝代：明

满目火威赫，山榴艳欲燃。陂塘渴有鹭，江树噪无蝉。消夏偏宜酒，吹商更撮弦。排云看已合，细雨濯枝鲜。烦暑忽已失，佳气散浮空。晚蓧摇阶绿，早荷照水红。窥窗神女雨，透幌大王风。乾坤洗暄浊，清凉法界中。
溽暑新雨·其一
作者：韩日缵
朝代：明

满目火威赫，山榴艳欲燃。陂塘渴有鹭，江树噪无蝉。消夏偏宜酒，吹商更撮弦。排云看已合，细雨濯枝鲜。
溽暑新雨·其二
作者：韩日缵
朝代：明

烦暑忽已失，佳气散浮空。晚蓧摇阶绿，早荷照水红。窥窗神女雨，透幌大王风。乾坤洗暄浊，清凉法界中。
濠上
作者：韩日缵
朝代：明

烟郭新晴后，春流解冻初。漆园今可作，濠上意何如。不辨身非蝶，宁知我是鱼。临渊观逝者，此乐亦蘧蘧。
瀛洲亭新水观游鱼
作者：韩日缵
朝代：明

署西閒亭清且僻，俯临芳沼通太液。晚来凉雨涤炎嚣，添得波光漾新碧。一泓如镜扬文漪，鲜鳞相逐何参差。穿蘋大小时跳泳，戏藻先后如追随。翳然林水兴欲展，一往会心宁在远。纵子非我我非鱼，鱼我相忘乐自如。那知寻丈烟波外，尚有江湖万顷馀。
瓶中并头莲
作者：韩日缵
朝代：明

奇姿异状画难成，巧结同心太有情。孤干独擎偏助态，双葩吐艳恁争荣。不缘越女江边见，似向图澄钵里生。怜赏莫嗟摧折易，轻香犹入绮筵清。
生子
作者：韩日缵
朝代：明

将雏有赋意欣然，正值承恩赐沐年。照乘漫誇南海曲，含饴聊慰北堂前。案头纸笔可能好，门外蓬弧喜再悬。未有满籯堪畀汝，一经敢望似韦贤。
甲寅生日忆弟
作者：韩日缵
朝代：明

三十七年成底事，疏慵空自愧宫袍。时虚载笔官仍散，昼卧看云望转劳。一出风尘违夜雨，半生勋业且春醪。即今蠹帙吾堪老，人世何须叹二毛。
甲寅秋日
作者：韩日缵
朝代：明

玉署凄清日闭关，金茎秋色带西山。宦情敢谓沧洲远，环佩长疑霄汉间。架上蠹鱼容吏隐，阶前驯鹤伴人閒。论文更有神仙侣，为简新诗细与删。鸣佩群趋问竖朝，为陈劝讲集官僚。石渠岁月尘仍积，兰殿秋风暑渐消。顾讽桓经光睿德，岂裁卞赋振词条。侍臣鹄立阶墀下，伫望鸾旌出紫霄。退食从容下竹埤，十年词苑独栖迟。物情枯菀三秋换，生事琴书双鬓知。司马文园空卧病，贾生宣室白忧时。腐儒载笔惭无补，忽漫莼鲈有所思。秋高太白气凄清，闻道黎毗未解兵。野草萧条苍屹岭，羽书合沓粤王城。比闾久困征输急，横海犹闻鼓角鸣。安得务农息战斗，欢从里社乐春耕。追陪剑履五云端，落落晨星曙色寒。掷笏谁教鸾羽铩，赐环犹荷主恩宽。欣传明诏徵岩穴，岂有清朝老钓竿。风叶飘零凉冷后，上林赢得一枝安。漕输百万入幽并，庚癸频呼细柳营。见说东南翻巨浸，不闻钟鼓报新晴。里闾丘赋年年尽，关塞烽烟处处惊。即虑无秋妨国计，司农何以佐升平。中使仍衔尺一符，缗钱十万未全苏。纵横豺虎今何似，抒轴闾阎近有无。天临阊阖秋偏迥，路入贲禺草欲枯。圣主只今多雨露，坐看穹色变寒芜。自怜宦拙笑吾涯，何处庭闱隔岁华。诸弟风尘□可料，三秋日月莫深嗟。池荷已实垂垂绿，巢燕将归故故斜。有客欲辞方朔戟，朱门洞口正为家。
甲寅秋日·其一
作者：韩日缵
朝代：明

玉署凄清日闭关，金茎秋色带西山。宦情敢谓沧洲远，环佩长疑霄汉间。架上蠹鱼容吏隐，阶前驯鹤伴人閒。论文更有神仙侣，为简新诗细与删。
甲寅秋日·其七
作者：韩日缵
朝代：明

中使仍衔尺一符，缗钱十万未全苏。纵横豺虎今何似，抒轴闾阎近有无。天临阊阖秋偏迥，路入贲禺草欲枯。圣主只今多雨露，坐看穹色变寒芜。
甲寅秋日·其三
作者：韩日缵
朝代：明

退食从容下竹埤，十年词苑独栖迟。物情枯菀三秋换，生事琴书双鬓知。司马文园空卧病，贾生宣室白忧时。腐儒载笔惭无补，忽漫莼鲈有所思。
甲寅秋日·其二
作者：韩日缵
朝代：明

鸣佩群趋问竖朝，为陈劝讲集官僚。石渠岁月尘仍积，兰殿秋风暑渐消。顾讽桓经光睿德，岂裁卞赋振词条。侍臣鹄立阶墀下，伫望鸾旌出紫霄。
甲寅秋日·其五
作者：韩日缵
朝代：明

追陪剑履五云端，落落晨星曙色寒。掷笏谁教鸾羽铩，赐环犹荷主恩宽。欣传明诏徵岩穴，岂有清朝老钓竿。风叶飘零凉冷后，上林赢得一枝安。
甲寅秋日·其八
作者：韩日缵
朝代：明

自怜宦拙笑吾涯，何处庭闱隔岁华。诸弟风尘□可料，三秋日月莫深嗟。池荷已实垂垂绿，巢燕将归故故斜。有客欲辞方朔戟，朱门洞口正为家。
甲寅秋日·其六
作者：韩日缵
朝代：明

漕输百万入幽并，庚癸频呼细柳营。见说东南翻巨浸，不闻钟鼓报新晴。里闾丘赋年年尽，关塞烽烟处处惊。即虑无秋妨国计，司农何以佐升平。
甲寅秋日·其四
作者：韩日缵
朝代：明

秋高太白气凄清，闻道黎毗未解兵。野草萧条苍屹岭，羽书合沓粤王城。比闾久困征输急，横海犹闻鼓角鸣。安得务农息战斗，欢从里社乐春耕。
留春樊
作者：韩日缵
朝代：明

春光才九十，留作一年期。阳德偏南服，花辰阅四时。枝头金紫锡，阶下蝶蜂疑。披拂东风里，欣沾造化私。
病中偶成
作者：韩日缵
朝代：明

忽尔婴沈痼，吾几不食新。拚将一日病，已半百年身。先了禅观理，徐于药饵亲。陶潜逆旅馆，总是未归人。欲一彭殇视，息心任去留。不妨南面乐，恐系北堂忧。六技医将殚，三旬病未瘳。有情谁遣此，知命复何求。镇日杜门卧，支离半榻间。生难辞老死，病亦得安閒。已觉世缘淡，宁嫌药力悭。疏棂看晚菊，憔悴意相关。一自闻余疾，乡邻共叹嗟。问医烦执友，请祷到贫家。馈药鱼笺数，投诗雁字斜。报音仍口授，为道病生涯。
病中偶成·其一
作者：韩日缵
朝代：明

忽尔婴沈痼，吾几不食新。拚将一日病，已半百年身。先了禅观理，徐于药饵亲。陶潜逆旅馆，总是未归人。
病中偶成·其三
作者：韩日缵
朝代：明

镇日杜门卧，支离半榻间。生难辞老死，病亦得安閒。已觉世缘淡，宁嫌药力悭。疏棂看晚菊，憔悴意相关。
病中偶成·其二
作者：韩日缵
朝代：明

欲一彭殇视，息心任去留。不妨南面乐，恐系北堂忧。六技医将殚，三旬病未瘳。有情谁遣此，知命复何求。
病中偶成·其四
作者：韩日缵
朝代：明

一自闻余疾，乡邻共叹嗟。问医烦执友，请祷到贫家。馈药鱼笺数，投诗雁字斜。报音仍口授，为道病生涯。
病中喜黄君常至时君常读书罗浮
作者：韩日缵
朝代：明

有客从蓬岛，还来问采薪。竹篆坛中侣，梅魂月下人。携将秋爽色，一濯我心神。顿使膏盲去，翻于泉石亲。青山吾欲老，白社尔为邻。采药铁桥下，翛然复此身。
癸亥春日再游禺峡怀朱惟四
作者：韩日缵
朝代：明

磴道回盘出薜萝，重来已是两年过。山藏古刹青无恙，水倒春林绿更多。野鸟窥人疑旧识，岩花照眼有新柯。山中人去山门寂，揽胜其如胜地何。
癸亥立春先一日以册封之役再过东林
作者：韩日缵
朝代：明

再过经游地，刚逢献岁春。林花迎玉节，山鸟识征轮。入寺僧初定，临溪虎自驯。殿前金粟佛，是否记前身。曾与山灵约，重来更探奇。祇缘王事亟，又负白云期。春瀑方流韵，晴峰欲弄姿。将行仍伫立，幽契远公知。
癸亥立春先一日以册封之役再过东林·其一
作者：韩日缵
朝代：明

再过经游地，刚逢献岁春。林花迎玉节，山鸟识征轮。入寺僧初定，临溪虎自驯。殿前金粟佛，是否记前身。
癸亥立春先一日以册封之役再过东林·其二
作者：韩日缵
朝代：明

曾与山灵约，重来更探奇。祇缘王事亟，又负白云期。春瀑方流韵，晴峰欲弄姿。将行仍伫立，幽契远公知。
癸酉出山
作者：韩日缵
朝代：明

忽传玉诏到柴扉，簪履深恩露未晞。报主有心空蹇蹇，辞家无计尚依依。黄龙洞口催兰棹，白鹤峰前换芰衣。惆怅溪云秋正好，一竿閒却钓鱼矶。野性还宜鸥鹭群，漫劳圣主下玄纁。倦飞却羡投林鸟，歘起虚疑出岫云。宵旰一人仍侧席，干戈四海未销氛。孤臣叱驭宁辞瘁，空愧当年誓墓文。
癸酉出山·其一
作者：韩日缵
朝代：明

忽传玉诏到柴扉，簪履深恩露未晞。报主有心空蹇蹇，辞家无计尚依依。黄龙洞口催兰棹，白鹤峰前换芰衣。惆怅溪云秋正好，一竿閒却钓鱼矶。
癸酉出山·其二
作者：韩日缵
朝代：明

野性还宜鸥鹭群，漫劳圣主下玄纁。倦飞却羡投林鸟，歘起虚疑出岫云。宵旰一人仍侧席，干戈四海未销氛。孤臣叱驭宁辞瘁，空愧当年誓墓文。
盆中芰
作者：韩日缵
朝代：明

盆中何所有，有荷复有芰。浮荇乱微波，众卉杂不治。托根幸相随，那可便弃置。曾缉楚臣衣，亦闻屈子嗜。翠盖擎朝晖，纤柯亦相次。把酒临前除，逌然小有致。美人隔云端，采采欲谁遗。
盆莲
作者：韩日缵
朝代：明

新荷吐芬葩，庭阶何袅袅。芳华忽在兹，托根亦不恶。的皪鲛珠碎复圆，轻盈翠盖欹还弱。云是太华玉井来，一朵雨朵相当开。主人散帙遥怜汝，巡檐索酒屡徘徊。湖上采莲兰作楫，种得纤柯才几叶。红英照日故亭亭，绿茎著水长帖帖。英红茎绿自菁葱，把酒相看意不穷。疏影偏翻当砌月，轻香时引隔帘风。与君容与长如此，濯淖污泥真不滓。忽对故人思故乡，罗浮玉女郁相望，白莲池上竞芬芳。花潭叶屿年年在，披为裯兮缉为裳。
盛德生医士过访
作者：韩日缵
朝代：明

一卧榕溪晚，谁为问索居。江边吴客棹，箧里越人书。使我刀圭习，于君酒盏疏。年来病是懒，可藉药能除。
督府熊公招饮七星岩时山海寇初平
作者：韩日缵
朝代：明

天削奇峰映碧溪，到来渐觉玉绳低。风云壮气迎旌旆，岭海欢声罢鼓鼙。玉乳金床供劝酢，欹峦曲磴惬攀跻。止戈幕府浑无事，次第山灵待品题。
督府熊公招饮七星岩晚移席泛舟
作者：韩日缵
朝代：明

山下澄湖湖上山，渔歌款乃过层湾。停桡翠拥荷香入，隔岸红垂旆尾閒。一叶汎疑天汉上，千岩影落酒杯间。清游揽胜浑忘醉，醉带崧台夕照还。
研云馆诗为朱惟四赋
作者：韩日缵
朝代：明

端溪拳石亦生云，云雾繇来泽豹文。藻气扬芒浑不散，垂天羽翮得如君。
示騋儿
作者：韩日缵
朝代：明

汝年八岁始章句，汝弟呱呱已好弄。阿母心怜一任痴，塾师口授能微讽。诗书应不负门风，孔释似曾亲抱送。纵是蓝田白玉姿，须教追琢还磨砻。
秋夕同林元培曾元鲁集李伯襄宅次伯襄韵
作者：韩日缵
朝代：明

一尊聊共蓟门秋，秋色凭陵倚槛收。凉月祇应留客醉，清砧何事捣乡愁。漫怜宋玉空裁赋，谁似相如故倦游。当席朱弦君独奏，惭予巴唱若为酬。
秋夜黄逢一载酒见过同樊孟泰水部李伯襄吉士家伯兄明府分韵得开字
作者：韩日缵
朝代：明

平分秋色帝城开，问月谁当载酒来。风俗故园仍芋栗，天涯今夕且尊罍。鹡鸰凄断乡心剧，鸿雁烟霄旅思哀。醉后苦吟何不就，满前珠玉若为裁。
秋日喜吴光卿孝廉至招同李伯襄太史曾元鲁比部黎有道山人小集
作者：韩日缵
朝代：明

相隔频音问，相逢是帝乡。风尘怜客况，词赋满书囊。霜叶留馀绿，篱花绽早黄。东山秋色好，到此可能将。羡尔囊中草，篇篇语可惊。诸公欣共赏，季子早知名。幸及黄花候，同寻白社盟。孤尊今夕意，须尽掌中倾。木叶萧萧下，庭阶事事幽。自公多暇日，久客不禁秋。寂寞元吾分，过从得旧游。披襟谈夙昔，竟夕为淹留。客邸秋将莫，相过破寂寥。病馀诗兴在，凉入酒魂销。久坐衣嫌薄，高谈漏不遥。清狂真我辈，胜事又今宵。
秋日喜吴光卿孝廉至招同李伯襄太史曾元鲁比部黎有道山人小集·其一
作者：韩日缵
朝代：明

相隔频音问，相逢是帝乡。风尘怜客况，词赋满书囊。霜叶留馀绿，篱花绽早黄。东山秋色好，到此可能将。
秋日喜吴光卿孝廉至招同李伯襄太史曾元鲁比部黎有道山人小集·其三
作者：韩日缵
朝代：明

木叶萧萧下，庭阶事事幽。自公多暇日，久客不禁秋。寂寞元吾分，过从得旧游。披襟谈夙昔，竟夕为淹留。
秋日喜吴光卿孝廉至招同李伯襄太史曾元鲁比部黎有道山人小集·其二
作者：韩日缵
朝代：明

羡尔囊中草，篇篇语可惊。诸公欣共赏，季子早知名。幸及黄花候，同寻白社盟。孤尊今夕意，须尽掌中倾。
秋日喜吴光卿孝廉至招同李伯襄太史曾元鲁比部黎有道山人小集·其四
作者：韩日缵
朝代：明

客邸秋将莫，相过破寂寥。病馀诗兴在，凉入酒魂销。久坐衣嫌薄，高谈漏不遥。清狂真我辈，胜事又今宵。
立春先一日陪王虞石侍御饮西湖即席赋
作者：韩日缵
朝代：明

湖色澄如练，鱼龙亦避骢。气凌苍壁峻，心似碧霄空。道泰三阳转，时和八蜡通。追欢逢令节，幸遘衮衣东。不是欣同赏，其如胜地何。濡毫山借丽，洒泽水增波。淑气催玄籥，薰风入浅莎。霜威人所惮，今已布阳和。
立春先一日陪王虞石侍御饮西湖即席赋·其一
作者：韩日缵
朝代：明

湖色澄如练，鱼龙亦避骢。气凌苍壁峻，心似碧霄空。道泰三阳转，时和八蜡通。追欢逢令节，幸遘衮衣东。
立春先一日陪王虞石侍御饮西湖即席赋·其二
作者：韩日缵
朝代：明

不是欣同赏，其如胜地何。濡毫山借丽，洒泽水增波。淑气催玄籥，薰风入浅莎。霜威人所惮，今已布阳和。
立春日王侍御招饮西湖即席赋
作者：韩日缵
朝代：明

几载峨冠侍玉皇，手濡天泽到炎荒。湖边檄徙驯为噩，殿里囊开触是羊。绮席歌声传远屿，青郊淑气转初阳。条风试煖吹芳草，生意行看即万方。
竹所
作者：韩日缵
朝代：明

栽竹渐成丛，怒生不可禦。抽梢过荔墙，迸笋侵花屿。秉节耐严寒，成阴消溽暑。若逢王子猷，径造此君所。
聊且园为李雍时侍御赋
作者：韩日缵
朝代：明

辟园傍城隅，结搆亦聊且。槿藩分三径，翠幄亘四野。红蕤铺新陌，翳林覆古瓦。奇卉烂纷披，嘉树杂枌槚。乳莺春意繁，醉叶秋颜赭。月阶竹影碍，风涧荷珠泻。桑麻被畦畴，穜稑刈盈把。抱瓮逢丈人，扶筇或静者。主人未言归，簪笔周柱下。山灵护松筠，宾从理风雅。衣绣时昼行，花坞嘶骢马。
自光州至麻城山行即事
作者：韩日缵
朝代：明

浃月苦行役，今朝履楚郊。不殊霜雪厉，渐觉语音譊。曲涧连冰断，危峦带雾凹。才分一径入，多是两峰交。历险盘千磴，分彊似二崤。冬林无荟蔚，古驿有蟏蛸。处处灵均泽，家家宋玉茅。寒凋残柳线，涛怒老松梢。岩峭杉相倚，风来竹自敲。翻嫌人境寂，转怕鸟声呶。冒瘴宜红友，探春见绿苞。看山吾不厌，游兴病来抛。
至日留安肃署中
作者：韩日缵
朝代：明

为问朝衣夜向晨，王程留滞动经旬。人间添线怜贫女，天上传餐赐近臣。预遣荔生能应节，即防柳弱欲偷春。应知晴日无云物，肃望分明见北辰。
舟中经月雨雪乍晴志喜
作者：韩日缵
朝代：明

积阴处处云依浦，舣棹朝朝雪打窗。犹见危峰飘素练，忽看霁影下澄江。蛟龙戢浪不复怒，鸥鹭亲人时自双。呼酒乍惊波底月，已悬清汉照开缸。
舟中苦热
作者：韩日缵
朝代：明

朱氛畏景何煎烁，砂碛生烟水泉涸。轻鸥白鹭安所如，千艘万艘如藏壑。况乃飞挽急征输，红尘赤日犹驿络。夹道垂杨袅袅丝，密叶繁枝苦阴薄。江上空闻霹雳来，惊飙炽燄扬氛埃。屯云密结不成雨，山枯石烂尽蒿莱。那见月轮宵犯毕，四野火云峰兀嵂。闷去琴书烦几案，慵来寝兴碍冠栉。白石滩头岸葛巾，赭圻冉冉度行人。吁嗟道暍者谁子，炎蒸飙翕叫高旻。曈曈日暮行舟绝，毒雾瘴云终不灭。火威宿鸟倦晨飞，候浊蚊蚊竞晚热。漫说承恩玉井冰，漫言浥润阴山雪。但顾吹律转时和，空蒙其雨沛滂沱。须臾黄潦起洪波，一挽西江苏涸辙，伫揖披襟听棹歌。
舟中赠胡虞卿
作者：韩日缵
朝代：明

江头风色峭帆孤，挟策频惊岁月徂。传僻自甘同蠹隐，技成何处有龙屠。闷来厌说黄金市，醉后翻憎白玉壶。寂寞壮心仍不减，仰天耳热亦乌乌。
舟中风雨漂摇寄宿滕王阁
作者：韩日缵
朝代：明

拍船白浪何太急，来依古阁傍孤城。骄风狂雨三江晚，画栋朱帘一榻轻。云气尊前宽酒力，滩声枕上笑尘缨。起看槛外西山雪，无数峰峦玉削成。
舟次曲江余奉板舆北矣二仲归侍嫡母于家怆然言别情见乎词
作者：韩日缵
朝代：明

余从极北扬鞭去，尔自南还放舸轻。两地俱劳陟屺望，一时同系在原情。失群旅雁天偏远，连理寒花日递明。临路分携频怅惘，前峰袅袅白云生。
苍雪崖
作者：韩日缵
朝代：明

崖前苍雪日飞花，崖下澄江照玉沙。夜棹山阴如有兴，相思堪折伐瑶华。
苦雨
作者：韩日缵
朝代：明

欲消烦暑涤尘襟，昏雾那堪十日阴。骤洒犹将书喜雨，奔倾旋复赋愁霖。冯夷欲洗佳兵气，闾左翻怀及溺心。为问霁云无处所，青畦已没碧茸深。猛雨顽云气势骄，奔涛万室叹飘摇。霪霖已觖三农望，惊湃还虞九陌漂。安得电光驱黑蜧，更烦雷部扫幽妖。分明天意开平治，洚水还将儆帝尧。
苦雨·其一
作者：韩日缵
朝代：明

欲消烦暑涤尘襟，昏雾那堪十日阴。骤洒犹将书喜雨，奔倾旋复赋愁霖。冯夷欲洗佳兵气，闾左翻怀及溺心。为问霁云无处所，青畦已没碧茸深。
苦雨·其二
作者：韩日缵
朝代：明

猛雨顽云气势骄，奔涛万室叹飘摇。霪霖已觖三农望，惊湃还虞九陌漂。安得电光驱黑蜧，更烦雷部扫幽妖。分明天意开平治，洚水还将儆帝尧。
葛仙坛
作者：韩日缵
朝代：明

求丹无地不蓬瀛，何处坛边大药成。却忆罗浮曾识面，朱明洞里谒先生。
董玄宰先生见惠诗箑赋谢
作者：韩日缵
朝代：明

抉石怒猊跧，奔泉渴骥先。书应通鸟迹，画乃应星缠。坠露神真邈，下帷思独渊。鸿文登大雅，绝学契重玄。遗我白纨扇，题君秘藏篇。兰亭追往胜，兔苑骋新妍。声偕南金重，风流两晋偏。入怀光自满，展玩色如鲜。妙信超毫楮，奇当吐雾烟。羊欣从此进，咄咄许同怜。
虔镇陆中丞招饮濂溪先生祠晚登高读王阳明先生太极图说
作者：韩日缵
朝代：明

蛮溪箐峒靖烽烟，却似文成出镇年。共拟投戈欣矢德，还来剔藓读遗篇。极从太始图难绘，知自孩提薪已传。登陟陶然成一醉，归来风月总无边。
行次安肃冒寒卧病又值騄儿痘友人赵裕子为治药饵俱获瘥赋此志谢
作者：韩日缵
朝代：明

衔命冲寒事远征，那堪二竖苦相萦。病躯正欲停骖候，羁客仍馀舐犊情。服饵祇应需药物，梦魂空自计王程。客途留滞偏多感，犹幸风尘得友生。
西园主人招同阮孝廉余广文曾秀才家兄明府水南观瀑
作者：韩日缵
朝代：明

闻说南山隈，层峦下飞瀑。跳波缀玄珠，溅沫汪明玉。问津搜奇胜，扪萝入穹谷。瞰险耸危虑，凭高瑩灵瞩。春瀑不成飞，潺潺亦可掬。举杯问山灵，笑之自相目。斑坐依石屿，林茑冒水绿。欹崖郁岚彩，远渚蔼雾縠。幽眺惬新赏，返步循前躅。岩芳青未了，涧月照清澳。羽觞更劝酬，孤啸响林木。已许青山诺，诛茅丹溪曲。深春溜攒激，兹游庶可续。
西园主人招同阮孝廉余广文曾秀才家兄明府水南观瀑
作者：韩日缵
朝代：明
体裁：古风

闻说南山隈，层峦下飞瀑。跳波缀玄珠，溅沫汪明玉。问津搜奇胜，扪萝入穹谷。瞰险耸危虑，凭高莹灵瞩。春瀑不成飞，潺潺亦可掬。举杯问山灵，笑之自相目。斑坐依石屿，林茑冒水绿。欹崖郁岚彩，远渚蔼雾縠。幽眺惬新赏，返步循前躅。岩芳青未了，涧月照清澳。羽觞更劝酬，孤啸响林木。已许青山诺，诛茅丹溪曲。深春溜攒激，兹游庶可续。
西园公非水居成招饮同泛以近体二律代柬次韵奉和
作者：韩日缵
朝代：明

榕水初晴涨合流，相将鼓棹绿蘋洲。采花蝶傍新枝戏，听曲鱼依浅濑游。老去健姿同野鹤，閒来逸性狎江鸥。停桡更有含情处，明月半帘人倚楼。佳筵放舸傍渔矶，解佩芳洲此会稀。槎汎似从天汉去，兰薰疑自洛川归。凭将绿水开耆社，为采玄芝赠宓妃。欲赋閒情思不就，洋洋且与乐忘饥。
西园公非水居成招饮同泛以近体二律代柬次韵奉和·其一
作者：韩日缵
朝代：明

榕水初晴涨合流，相将鼓棹绿蘋洲。采花蝶傍新枝戏，听曲鱼依浅濑游。老去健姿同野鹤，閒来逸性狎江鸥。停桡更有含情处，明月半帘人倚楼。
西园公非水居成招饮同泛以近体二律代柬次韵奉和·其二
作者：韩日缵
朝代：明

佳筵放舸傍渔矶，解佩芳洲此会稀。槎汎似从天汉去，兰薰疑自洛川归。凭将绿水开耆社，为采玄芝赠宓妃。欲赋閒情思不就，洋洋且与乐忘饥。
访山僧不遇
作者：韩日缵
朝代：明

祇树抗灵岩，丹崖栖奇逸。沐芳肃宵征，云气满龛室。嘉林散远香，落日卷玄帙。山花不嗔客，幽鸟如旧识。雾翳失峰形，帘空剩月色。高踪已杳然，砌蛩空唧唧。
读张九龄千秋金鉴录有感
作者：韩日缵
朝代：明

史以烛兴废，鉴以烛妍媸。上臣轸国忧，献替多诤词。张公古遗直，特立天宝时。嵩呼聚郡僚，金镜展颂私。公独手一编，正色陈箴规。发牍觌今昔，理乱俨若斯。五位郁英光，寿国万年期。鉴辉倏埋尘，嘉谟垂来兹。岂乏骨鲠言，芳轨良足师。熙朝遘令节，载歌天保诗。
读张见平题豫让桥
作者：韩日缵
朝代：明

千载辽阳鹤，苍茫不可寻。遥知持斧意，不负漆身心。塞外鸣笳断，桥边度马深。无惭国士报，读此益沾襟。
读欧阳子秋声赋有述
作者：韩日缵
朝代：明

林椒秋气肃，夕风荐绪冷。星河敛微辉，皓魄何耿耿。棐几有馀清，漏下夜已丙。偶展秋声篇，罢牍发深省。荣衰自物理，栽倾缘情境。缟发不再玄，摄生莫如静。行葆方寸澄，坐令群虑屏。三叹临前除，眷兹清霄永。
读车丈人大軱集有感
作者：韩日缵
朝代：明

久矣宦情薄，其如赋兴豪。飞文丽绮縠，落笔捲波涛。身逐风尘老，心耽楮墨劳。时名原不竞，非欲借诗逃。生计从寥落，豪情自慨慷。一官诗是祟，万态酒堪忘。醉卧流觞处，吟当梦草堂。永嘉王谢迹，吊古独傍徨。世态原苍狗，吾生只蠹鱼。拟骚称惜诵，作赋是閒居。任积中山箧，慵题别驾舆。从知拙者效，端合叹归与。十年仍吏隐，终日坐书淫。馀唾羞王李，高情托尚禽。毁难销傲骨，归恰称閒心。赖有新编在，名山未陆沈。
读车丈人大軱集有感·其一
作者：韩日缵
朝代：明

久矣宦情薄，其如赋兴豪。飞文丽绮縠，落笔捲波涛。身逐风尘老，心耽楮墨劳。时名原不竞，非欲借诗逃。
读车丈人大軱集有感·其三
作者：韩日缵
朝代：明

世态原苍狗，吾生只蠹鱼。拟骚称惜诵，作赋是閒居。任积中山箧，慵题别驾舆。从知拙者效，端合叹归与。
读车丈人大軱集有感·其二
作者：韩日缵
朝代：明

生计从寥落，豪情自慨慷。一官诗是祟，万态酒堪忘。醉卧流觞处，吟当梦草堂。永嘉王谢迹，吊古独傍徨。
读车丈人大軱集有感·其四
作者：韩日缵
朝代：明

十年仍吏隐，终日坐书淫。馀唾羞王李，高情托尚禽。毁难销傲骨，归恰称閒心。赖有新编在，名山未陆沈。
谒孟庙
作者：韩日缵
朝代：明

古庙前朝创，遗言圣代崇。七篇开众瞆，绝系绍□蒙。教岂三迁后，泽仍五世中。荆榛谁自辟，环辙□终穷。道性尊尧行，閒邪媲禹功。人禽分夜气，行尼信苍穹。顾讵安诸子，谈应藐七雄。蹊间宁竟□，□路若为通。五百期虚应，千秋祀独隆。低回俎豆□，馀铎振松风。
谢大行节母何太孺人
作者：韩日缵
朝代：明

笄袆有杵臼，誓死竟何如。靡慝惟髧彼，能成赖藐诸。歌残黄鹄后，赋就白华馀。母德辉彤管，幽芳可特书。星使衔恩日，孀闱表节年。椒聊家庆远，棹楔主恩偏。巷有乌衣旧，门题紫诏鲜。荻丸遗训在，回念尚依然。
谢大行节母何太孺人·其一
作者：韩日缵
朝代：明

笄袆有杵臼，誓死竟何如。靡慝惟髧彼，能成赖藐诸。歌残黄鹄后，赋就白华馀。母德辉彤管，幽芳可特书。
谢大行节母何太孺人·其二
作者：韩日缵
朝代：明

星使衔恩日，孀闱表节年。椒聊家庆远，棹楔主恩偏。巷有乌衣旧，门题紫诏鲜。荻丸遗训在，回念尚依然。
象楼
作者：韩日缵
朝代：明

登楼一眺瞩，象岭列屏齐。翠拥群峰合，青来远树低。架藏缣帙秘，案有白云栖。见说骊龙卧，衔珠隔浦西。
豫挽王处士
作者：韩日缵
朝代：明

钧天梦破世缘轻，永息庵题身计成。久向丹丘探要诀，懒从欲界恋浮荣。谁能却老兼怡老，君实尊生更达生。一任玉棺来早晚，陶公先听挽歌声。
豫章夷庚宗侯枉诗远投赋答
作者：韩日缵
朝代：明

梅花遥折寄庾关，诗格骎骎大历还。再世词宗仍帝裔，清时朱芾亦青山。西峰翠借文章色，南浦云侵几席间。仙客君真堪自命，炉香茗椀有馀閒。
豫章夷庚宗侯枉诗远投赋答
作者：韩日缵
朝代：明
体裁：七言律诗

梅花遥折寄庾关，诗格骎骎大历还。再世词宗仍帝裔，清时朱芾亦青山。西峰翠借文章色，南浦云侵几席间。仙客君真堪自命，炉香茗碗有馀閒。
贲禺曾文卿甫总角能诗能大篆能画赋赠一律
作者：韩日缵
朝代：明

小友吾欣托，仙才尔自殊。虎头痴欲绝，鸟□□能摹。彩笔花应妒，清姿酒或扶。数人凭荫映，今夕且相娱。
贾太母
作者：韩日缵
朝代：明

歌残黄鹄泪潸然，冰蘖贞心阅廿年。表里应题新棹楔，和丸犹指旧萤篇。菁葱喜见芝兰茁，宠渥新看豸绣鲜。令伯报刘心独切，鬣封宿草已芊芊。
赋得因风想玉珂
作者：韩日缵
朝代：明

华月悬清禁，乡云护丽谯。严扃寒籁彻，深夜爽□飘。并漏声俱永，穿花韵自调。珊珊疑结佩，肃肃□趋朝。隐几更犹静，褰帘听转遥。侍臣供视草，时□近云霄。
赋得禁苑迁莺
作者：韩日缵
朝代：明

太液朝光宫树深，翩翩黄鸟弄春阴。间关择木窥垂柳，睍睆迁乔借上林。露重花边飞暂歇，风恬堤上响还沈。初阳桃李纷如许，怕趁东风逐野禽。
赐讲官鲥鱼
作者：韩日缵
朝代：明

江上鲥鱼白似银，传飧首赐讲帏臣。寝园荐后冰盘冷，尚膳颁来锦罨新。下拜共惊君宠渥，先尝馀及故交匀。几年启沃功犹浅，日捧牙签侍紫宸。
赠匡云上人
作者：韩日缵
朝代：明

结庐匡阜巅，二林势回互。欹崖接上霄，冷风□□布。逸想流岩阿，玄根仰圆悟。销累弃身城，忘□崩意树。高吟冲气新，挥麈烦情故。罗浮亦灵宅，于焉策杖屦。我本风波民，灵空夙所慕。延心追胜义，披牍畅玄句。大梦一以呼，人生信朝露。处尘易□□，依空难遣虑。庶兹祛三蔽，异此遵六度。徒令□□深，安得慈舟渡。
赠徐叔弘侍御
作者：韩日缵
朝代：明

良马出燕京，云锦浑如织。长鸣起北风，霜蹄不得试。金埒玉为珂，道远终莫致。幽并游冶儿，校猎日连骑。过野不一顾，血汗还弃置。山路泣蘼芜，盐车苦憔悴。乃有九方皋，聊执圉人事。那谁骊与黄，登閒尽上驷。昭王市骏骨，千金忽如遗。鸣鞭历上都，騕袅将自至。
赠李中丞自滇中致仕还里
作者：韩日缵
朝代：明

简书重沐两朝恩，此日雄名八座尊。拥传初归称大老，捧觞频祝到曾孙。那堪白发随黄口，还有青山对绿樽。蜡屐不愁无济胜，赐回灵寿杖犹存。穆皇初载通朝籍，五十年来亦倦游。从此鹓鸾辞殿陛，且教猿鹤领春秋。宦成天地余双鬓，卜就菟裘老一丘。世事悠悠何足问，不妨吾道已沧洲。新辞节钺谢櫜鞬，今日真成返故园。攀卧此时滇父老，勋名千古楚王孙。两朝赐履曾三仕，四世斑衣见一门。从经馀年皆帝力，青山还拟答明恩。龙马精神海鹤姿，归来能倒故人卮。饱谙世局休休好，乞得閒身事事宜。静爱阶兰抽嫩蕊，暇看篱竹茁孙枝。尚馀国恤难抛却，愁见三韩有战旗。
赠李中丞自滇中致仕还里·其一
作者：韩日缵
朝代：明

简书重沐两朝恩，此日雄名八座尊。拥传初归称大老，捧觞频祝到曾孙。那堪白发随黄口，还有青山对绿樽。蜡屐不愁无济胜，赐回灵寿杖犹存。
赠李中丞自滇中致仕还里·其三
作者：韩日缵
朝代：明

新辞节钺谢櫜鞬，今日真成返故园。攀卧此时滇父老，勋名千古楚王孙。两朝赐履曾三仕，四世斑衣见一门。从经馀年皆帝力，青山还拟答明恩。
赠李中丞自滇中致仕还里·其二
作者：韩日缵
朝代：明

穆皇初载通朝籍，五十年来亦倦游。从此鹓鸾辞殿陛，且教猿鹤领春秋。宦成天地余双鬓，卜就菟裘老一丘。世事悠悠何足问，不妨吾道已沧洲。
赠李中丞自滇中致仕还里·其四
作者：韩日缵
朝代：明

龙马精神海鹤姿，归来能倒故人卮。饱谙世局休休好，乞得閒身事事宜。静爱阶兰抽嫩蕊，暇看篱竹茁孙枝。尚馀国恤难抛却，愁见三韩有战旗。
赠李太仆
作者：韩日缵
朝代：明

十载西台誉转隆，欣逢新命简宸衷。按章尽展匡时略，抗疏曾高直谏风。解绶名惟元礼重，拥车政自李邕同。秉心伫看歌騋牝，共道居然御史骢。
赠汪生
作者：韩日缵
朝代：明

颇怜汪参若，萧疏真韵士。兴来狂且逸，烟云濡满纸。走笔如旋风，骇浪鱼龙起。尤工换鹅经，临摹何大似。奕奕饶风神，无乃前身是。画沙与印泥，尽入锋芒里。体法归自然，妙哉技至此。咄咄叹古人，怅不及见尔。
赠海丰何令君
作者：韩日缵
朝代：明

凌云彩笔太峥嵘，万井弦歌播颂声。不见应刘誇吏迹，可曾卓鲁擅诗名。蛟龙溪畔行春地，甲子门前吊古情。防海不须烦尺组，五言君自有长城。曾从噩渚挹芳尘，频捧鱼椷自海滨。制锦化应移卉服，还珠恩已到鲛人。花明讼案凫还集，吏散琴堂鹤转亲。早晚治行徵第一，玺书伫看紫泥新。
赠海丰何令君·其一
作者：韩日缵
朝代：明

凌云彩笔太峥嵘，万井弦歌播颂声。不见应刘誇吏迹，可曾卓鲁擅诗名。蛟龙溪畔行春地，甲子门前吊古情。防海不须烦尺组，五言君自有长城。
赠海丰何令君·其二
作者：韩日缵
朝代：明

曾从噩渚挹芳尘，频捧鱼椷自海滨。制锦化应移卉服，还珠恩已到鲛人。花明讼案凫还集，吏散琴堂鹤转亲。早晚治行徵第一，玺书伫看紫泥新。
赠罗建昌
作者：韩日缵
朝代：明

风扑雪披猖，苍茫接大荒。行过艾子国，幸袭令君香。驿树含残冻，城乌噪夕阳。闾阎熙乐岁，爆竹趱年芳。
赠胡生
作者：韩日缵
朝代：明

二胡元矫矫，浪迹寄长安。意自千金失，交从一日欢。虎头痴更绝，鸟篆古同刊。肯过宁论数，清尊拚夜阑。
赠郭给事
作者：韩日缵
朝代：明

何事催征骑，春风遽拂衣。碧梧辞夕省，白简抗天威。恋阙心仍在，抽簪顾不违。岭云纷冉冉，应待逐臣归。痛哭千秋壮，安危一疏存。昌言扶社稷，直道任乾坤。金石真堪泐，升沈未可论。閒来披谏草，数过倍销魂。宁知抗疏日，便作去官时。伏马孤臣斥，批鳞圣主知。寸心良不负，三黜竟何辞。暂向美容幕，羁栖借一枝。谪宦从兹去，将无泽畔吟。五云丹阙迥，三径绿苔深。安得回天力，仍悬捧日心。赐环应有待，旦夕望为霖。
赠郭给事·其一
作者：韩日缵
朝代：明

何事催征骑，春风遽拂衣。碧梧辞夕省，白简抗天威。恋阙心仍在，抽簪顾不违。岭云纷冉冉，应待逐臣归。
赠郭给事·其三
作者：韩日缵
朝代：明

宁知抗疏日，便作去官时。伏马孤臣斥，批鳞圣主知。寸心良不负，三黜竟何辞。暂向美容幕，羁栖借一枝。
赠郭给事·其二
作者：韩日缵
朝代：明

痛哭千秋壮，安危一疏存。昌言扶社稷，直道任乾坤。金石真堪泐，升沈未可论。閒来披谏草，数过倍销魂。
赠郭给事·其四
作者：韩日缵
朝代：明

谪宦从兹去，将无泽畔吟。五云丹阙迥，三径绿苔深。安得回天力，仍悬捧日心。赐环应有待，旦夕望为霖。
轺中偶成
作者：韩日缵
朝代：明

处处春郊春事忙，若为九十限春光。已过二月仍逢闰，管领韶华只自芳。委地全铺新草绿，隔林似闪流莺黄。花浓柳亸随人意，直伴征轺到帝乡。
轺中即事
作者：韩日缵
朝代：明

今年冬日煖风饶，莫道征途太寂寥。竹老尚留含冻叶，柳残亦舞惹烟条。冲泥不避粘梅片，踏雪须防损麦苗。腊意争如春色好，长嘶班马亦萧萧。
辞先墓
作者：韩日缵
朝代：明

手栽松柏渐成围，鸟韵溪声咽落晖。窀穸已扃朝复夕，音容如在是耶非。乞身此日书曾上，誓墓当年愿已违。暂去情知非久别，閒云宿草转依依。天言郑重赐菟裘，天使檠来贲一丘。遂揭黄垆如皦日，偏将湛露洒新楸。遗簪下诏恩逾重，宿草缠悲泪未收。去住两岐均系念，捐糜高厚总难酬。
辞先墓·其一
作者：韩日缵
朝代：明

手栽松柏渐成围，鸟韵溪声咽落晖。窀穸已扃朝复夕，音容如在是耶非。乞身此日书曾上，誓墓当年愿已违。暂去情知非久别，閒云宿草转依依。
辞先墓·其二
作者：韩日缵
朝代：明

天言郑重赐菟裘，天使檠来贲一丘。遂揭黄垆如皦日，偏将湛露洒新楸。遗簪下诏恩逾重，宿草缠悲泪未收。去住两岐均系念，捐糜高厚总难酬。
过临颍
作者：韩日缵
朝代：明

幸值唐虞代，犹悬旷士思。瓢轻聊可挂，屣敝讵难遗。颍水宁留染，鹪林尚有枝。翛翛尘外意，谁与问襟期。
过庐山
作者：韩日缵
朝代：明

七年不见庐山面，叱驭兹来意倍亲。日射苍岩俱吐紫，霜催锦树别成春。虎溪说法应无著，鹿洞谭经合有人。同异更须参了义，劳劳愧我尚车尘。
过池阳丁文远馆丈过访
作者：韩日缵
朝代：明

十年薰被茝兰香。短翮鸡林逐末行。一别同人天并远，再逢御扆日重光。曾将霜简扶青社，欲挽天河靖白狼。归沐齐山频岁月，世人已拟卧龙冈。
过滕文公庙
作者：韩日缵
朝代：明

夹道垂杨古社荒，井田犹欲访遗疆。驱车雪满蒿莱路，过庙云侵薜荔墙。褊地亦为王者法，远方愿作圣人氓。七雄五伯皆黄土，剩有公祠蕴藻香。
过禺峡
作者：韩日缵
朝代：明

攒峰对岸并干霄，金碧辉煌也寂寥。古刹岚开晴看曝，仙房云閟夜闻箫。猿姬一去不复返，松叟朅来犹可招。山翠欲随孤棹去，前溪漫转木兰桡。
过禺峡
作者：韩日缵
朝代：明

趋命事北征，维舟峡之涘。二禺束沧江，嶙峋照江水。楼阁出层霄，朝晖锡金紫。攀崖剔古碑，临壑撷芳芷。岩欹树阴阴，瀑溅石齿齿。忍殿飞何来，怒流奔如驶。息趼苍雪崖，神祠在其趾。俨望肃衣冠，言谒二帝子。帝子胄遥遥，系出轩辕氏。生居元恺前，亲见黄虞理。吹律未闻韶，阮俞叶宫徵。采真恣遐讨，遗荣如敝屣。我独向金门，鼓枻聊复尔。行年过半百，仕宦仍不止。进岂愿竿头，讥或贻车耳。啸洞恐猿惊，漱流疑涧耻。试酌定心泉，泉水清不滓。问心曾定否，面颊应有泚。
过薛伟干吹藜馆留题
作者：韩日缵
朝代：明

阶前森玉树，何物尽宁馨。挟策犹萤案，吹藜忆鲤庭。隔帘山鸟啭，窥牖晚峰青。鼓棹过荀里，惊传聚德星。
过邓伯乔水亭夜酌
作者：韩日缵
朝代：明

地爱依林僻，亭因傍水幽。卜邻才数日，托契已千秋。兴剧谈非马，机忘狎是鸥。墙头堪过酒，聊作醉乡游。凉飔飏林际，相对坐清幽。赏惬孤灯夕，炎袪五月秋。芸窗供老蠹，莲渚浴轻鸥。结想同濠濮，凭轩即当游。
过邓伯乔水亭夜酌·其一
作者：韩日缵
朝代：明

地爱依林僻，亭因傍水幽。卜邻才数日，托契已千秋。兴剧谈非马，机忘狎是鸥。墙头堪过酒，聊作醉乡游。
过邓伯乔水亭夜酌·其二
作者：韩日缵
朝代：明

凉飔飏林际，相对坐清幽。赏惬孤灯夕，炎袪五月秋。芸窗供老蠹，莲渚浴轻鸥。结想同濠濮，凭轩即当游。
送丁文远册封华阳王
作者：韩日缵
朝代：明

几年同视草，此日重分茅。睦族周三等，观风楚四郊。金函来上国，醴酒出中庖。羡尔浮湘去，伊予独系匏。愧兹樗散质，时挹蕙兰芬。漫谓簪常盍，其如袂欲分。星槎天汉水，秋色洞庭云。探胜饶诗思，江鱼可遣闻。
送丁文远册封华阳王·其一
作者：韩日缵
朝代：明

几年同视草，此日重分茅。睦族周三等，观风楚四郊。金函来上国，醴酒出中庖。羡尔浮湘去，伊予独系匏。
送丁文远册封华阳王·其二
作者：韩日缵
朝代：明

愧兹樗散质，时挹蕙兰芬。漫谓簪常盍，其如袂欲分。星槎天汉水，秋色洞庭云。探胜饶诗思，江鱼可遣闻。
送二弟秋试
作者：韩日缵
朝代：明

握别欣兹夕，飞腾意转雄。珠光还媚泽，剑气已成虹。负笈携秋卷，开樽对晚峰。菲菲庭草色，待尔继家风。送尔珠江去，悠悠有所期。腹充书可曝，心苦砚能知。渥水驹千里，郗家桂一枝。秋风看得意，佳讯慰慈帷。
送二弟秋试·其一
作者：韩日缵
朝代：明

握别欣兹夕，飞腾意转雄。珠光还媚泽，剑气已成虹。负笈携秋卷，开樽对晚峰。菲菲庭草色，待尔继家风。
送二弟秋试·其二
作者：韩日缵
朝代：明

送尔珠江去，悠悠有所期。腹充书可曝，心苦砚能知。渥水驹千里，郗家桂一枝。秋风看得意，佳讯慰慈帷。
送余士翘之教东官
作者：韩日缵
朝代：明

弱冠擅奇颖，芸编启秘扃。微言探坠绪，儒行仰先型。标格谁当似，文心况复灵。一生甘作蠹，四十尚囊萤。卞玉宁辞刖，庖刀正发硎。不妨秦博士，犹是汉明经。鳣兆开南国，鹏抟起北溟。谈知君岳岳，衿见子青青。秋色珠江冷，春宫苜蓿馨。客途双别泪，世事一浮萍。壮志嗟流落，清襟豁杳冥。去家看复近，铩羽戢还宁。问字屦常满，论诗杯不停。莫愁音寡和，终有子期听。
送关德甫恤刑江南
作者：韩日缵
朝代：明

南国疮痍后，金鸡捧诏来。覆盆情自白，祝网面仍开。秋色吴江冷，恩光海日回。都门惜别地，且为促行杯。
送冯元成兵宪赍捧
作者：韩日缵
朝代：明

曾从词苑把清芬，燕市相逢惬素闻。露冕一方多异政，挥毫千古见雄文。玉河声绕尧天迥，金鉴光从汉月分。忠孝名家谁得似，治成争说小冯君。
送卢闻希之教新会
作者：韩日缵
朝代：明

下榻论文兴未阑，开樽聊复驻离欢。不知燕市屠苏酒，可似江间苜蓿盘。藻影春翻鱼浪煖，潮声夜落鳣堂寒。莫嫌铩羽终流落，犹作云霄意气看。
送友人赴举
作者：韩日缵
朝代：明

廿年偃赛一书囊，今夕孤尊意转狂。漫向云霄怜短鬓，早知词赋擅长杨。鲲鹏羽翼风斯下，龙剑雌雄气可望。无限桂枝天尺五，秋来历乱扑人香。
送吴光卿年兄之教福安
作者：韩日缵
朝代：明

结发从君游，兰臭托心期。摛掞敷金藻，流略引前滋。操觚共追琢，千秋方自兹。抗志凌青冥，但惜岁月驰。齐瑟谁为工，卞玉翻见疑。中道叹索居，羽翼各参差。君从海上来，慰我长相思。缘念递还往，坐谭白日移。挥麈理滞义，刻烛赋新诗。斗酒岂不欢，离言聿云悲。我留疲执戟，君去闽海陲。一毡宁独冷，横经拥皋比。苜蓿有馀清，剥啄时问奇。所嗟欢晤促，会须从此辞。当筵已凝念，况乃别路岐。顾君厉风规，眷言振羽仪。南雁终北翔，逸翮奋天池。
送吴海日通参予告
作者：韩日缵
朝代：明

喜陪簪笏侍枫宸，榆社论交意转亲。标格共看人是玉，官阶况复署为银。上书再见回天力，赐沐徒閒报主身。蒿自时艰君自切，那能沧海稳垂纶。
送夏宣伯之任歙县
作者：韩日缵
朝代：明

昔年同献赋，今日更分符。百里即官宰，三鄣天子都。不劳乡老问，皆识使君殊。词藻刘曹匹，循良卓鲁俱。琴当流水韵，鸟下讼庭呼。白岳城边出，墩溪郭外纡。遥知簿领暇，颇废啸歌无。驿路秋风冷，儿童竹马扶。花含南国艳，月助此霄孤。把袂忍言别，论文契不渝。寻常馀酒债，取次督诗逋。白社情何限，苍生望已苏。班行汉殿上，伫待集双凫。
送妇翁车先生改保昌学职
作者：韩日缵
朝代：明

我送舅氏去何之，吾道将南庾岭陲。傲骨宁堪羁五斗，且辞簿领为人师。一领青毡消不得，清斋苜蓿自支颐。郑虔轗轲聊复尔，塞翁倚伏谁能知。广文先生官太薄，庾岭梅花亦不恶。閒来问字吏兼儒，倦去闭门人伴鹤。匣有青萍案有书，门外青山俨如削。朝来爽气助清吟，何似折腰绶若若。
送张茂卿之任房山
作者：韩日缵
朝代：明

六载弹琴不下堂，又看征旆拂铜章。人同白璧仍仙吏，县对青山亦帝乡。寂寞自怜方朔戟，风流谁似令君香。悬知别后能为政，伫俟双凫入未央。
送成靖之年兄使辽东
作者：韩日缵
朝代：明

新衔谥诏出都城，千里辽阳忽此行。一自春风怜匹马，与谁诗句听新莺。朝鲜日已曾留戍，女直年来渐弄兵。为语沿边诸将吏，混同波恶几时平。
送曾元鲁恤刑浙江
作者：韩日缵
朝代：明

之子扬旌日，君王祝网年。九天饶雨露，越水自风烟。葑合桥逾古，堤明柳欲眠。遥知谳牍暇，应不废诗篇。
送曾碇曦分教澄海
作者：韩日缵
朝代：明

且莫嗟迟暮，还看教铎扬。藻翻鱼浪煖，芹入燕泥香。碧海当官舍，青山接故乡。到时春色好，秾李遍成行。
送李伯襄太史南还
作者：韩日缵
朝代：明

历稔共操觚，禁庐相晨夕。夫君美章句，高言抗古昔。华问不足钦，所志在坟索。休沐事研寻，襟期颇莫逆。忽动思归引，去去川途隔。君今息六月，而我且奚适。携手感别离，况乃卿愁剧。愁思难重陈，日月苦易掷。努力志千秋，明德庶无斁。
送李建霞归高邑
作者：韩日缵
朝代：明

惜别当今夕，同人黯不胜。琴樽从此隔，意气转相矜。客路春光逼，归装雪色凌。元来金马署，拟是玉壶冰。去去耽云卧，悠悠竟陆沈。愁当一夜别，交以十年深。宫柳题春径，溪花酌晚林。英游追侍处，何日更招寻。
送李建霞归高邑·其一
作者：韩日缵
朝代：明

惜别当今夕，同人黯不胜。琴樽从此隔，意气转相矜。客路春光逼，归装雪色凌。元来金马署，拟是玉壶冰。
送李建霞归高邑·其二
作者：韩日缵
朝代：明

去去耽云卧，悠悠竟陆沈。愁当一夜别，交以十年深。宫柳题春径，溪花酌晚林。英游追侍处，何日更招寻。
送李柱可进士南还
作者：韩日缵
朝代：明

岭徼多奇服，似君才调稀。连城已为剖，明月有光辉。秋色催行骑，霜华点客衣。上林花满树，携得一枝归。
送林士济年兄册封益藩
作者：韩日缵
朝代：明

五等遵彝典，三江迓羽旌。雄藩初受命，之子远于征。朱绶王人节，桓圭圣主情。草虚东观席，星入豫章城。瀑布悬珠缀，炉峰削玉成。榻应留孺子，柳或访先生。授简非梁苑，摛词妙汉京。挥毫从点染，拥彗有逢迎。久客怜同调，衔恩复此行。探奇思藻丽，惜别气峥嵘。白社蘋俱散，青樽手自倾。嗟余留滞者，把袂意偏盈。
送梁使君
作者：韩日缵
朝代：明

十年长赴尚书期，喜见仙郎领岳时。露冕应过回蹬阁，风标曾说白云司。衔杯燕市春初别，拥传莺花日正迟。万里莫辞蛮地远，须知圣主寄茕嫠。
送欧仲策别驾之任太平
作者：韩日缵
朝代：明

昔日刺方州，黔陬欣遗躅。坎坛胡为尔，去去丽江曲。督邮官不薄，幽瘼恣遐瞩。况折陶令腰，兼展士元足。露冕行春郊，绿畴翠如浴。佩刀怀伊人，令德庶可续。顾敷玄化洽，革彼獠夷俗。
送毛明府之永嘉
作者：韩日缵
朝代：明

分符海峤绶仍黄，此去鸣琴春满堂。南国至今歌恺悌，中朝他日纪循良。罗浮雪后梅花发，雁宕秋深橘子香。新政伫看怀县好，可忘遗爱在河阳。
送洪元泰年兄谪关中
作者：韩日缵
朝代：明

驱车朝出蓟门行，握别那堪百感生。漫道浮沈淹宦迹，还从磊落见交情。防胡遍历壶关险，绝塞遥临广武城。何限壮游消不得，秦中原自汉西京。
送湛阳生待试司马门
作者：韩日缵
朝代：明

青萍一掷万人开，汉幄谈兵亦壮哉。投笔可同定远去，题桥应似长卿来。能诗未是吞胡策，草檄还觇倚马才。辽左羽书今正急，请缨何事首重回。
送潘孺朗南还并讯黄逢一民部
作者：韩日缵
朝代：明

客来叩我门，云自故山阿。贻我故人书，开椷意气多。黄初邈以远，褰裳扬其波。驾言陟上都，葳蕤摛春葩。丽藻惊四筵，车骑盛经过。京邑厌淄尘，素心眷薜萝。去去卧故山，无为废啸歌。秋气凄且清，金风振寒柯。故人不可见，新知空复何。
送潘朗陵宪副
作者：韩日缵
朝代：明

十年供奉鹓班同，百粤山川喜借公。此去云霓真渴望，向来霄汉重才雄。褰帷树拂晴岚外，问俗人熙煦日中。闻道黎毗今解甲，悬知于野赋归鸿。
送王光禄出使潞藩便道归粤
作者：韩日缵
朝代：明

宫省升华日，衔恩出上京。离樽张翠幕，御柳拂前旌。洛浦星为使，薇垣月是卿。阿衡曾负鼎，传说亦调羹。秬鬯王人礼，鸰原圣主情。传宣知郑重，趋步有逢迎。宋岳今何许，梁园空复名。客心萦去骑，诗思入流莺。玉节炎中度，金风岭外生。因君思故国，把袂意偏盈。
送王虞石侍御还朝
作者：韩日缵
朝代：明

持斧威名飙四驰，山川百粤望旌旗。九回民瘼照应苦，一疏天高听肯卑。月照寒潭珠渐满，风传瘴海噩潜移。罗浮绝顶榕江底，处处能镌岘首碑。白简当年玉殿中，况兼艺苑擅文雄。轮埋汉代西台彦，诗采周南大国风。瘴地烟氛今觉异，禁城环佩昔曾同。野人场藿还空谷，兹夕堪维碧玉骢。已濡大泽布炎方，却望红云指帝乡。但有攀辕填委巷，那堪把酒上河梁。径花踏处如承露，台柏攀时尽染霜。明发挂帆从此别，法星高耀紫薇傍。惊传候吏促晨装，信宿欣瞻衮绣裳。霜霰尽消青草瘴，干旄犹问白云乡。蓬门始扫高轩过，翠壁新劖丽藻香。岭树溪花经指点，他时俱是召公棠。
送王虞石侍御还朝·其一
作者：韩日缵
朝代：明

持斧威名飙四驰，山川百粤望旌旗。九回民瘼照应苦，一疏天高听肯卑。月照寒潭珠渐满，风传瘴海噩潜移。罗浮绝顶榕江底，处处能镌岘首碑。
送王虞石侍御还朝·其三
作者：韩日缵
朝代：明

已濡大泽布炎方，却望红云指帝乡。但有攀辕填委巷，那堪把酒上河梁。径花踏处如承露，台柏攀时尽染霜。明发挂帆从此别，法星高耀紫薇傍。
送王虞石侍御还朝·其二
作者：韩日缵
朝代：明

白简当年玉殿中，况兼艺苑擅文雄。轮埋汉代西台彦，诗采周南大国风。瘴地烟氛今觉异，禁城环佩昔曾同。野人场藿还空谷，兹夕堪维碧玉骢。
送王虞石侍御还朝·其四
作者：韩日缵
朝代：明

惊传候吏促晨装，信宿欣瞻衮绣裳。霜霰尽消青草瘴，干旄犹问白云乡。蓬门始扫高轩过，翠壁新劖丽藻香。岭树溪花经指点，他时俱是召公棠。
送胡瑞芝方伯赍捧时推贵州巡抚
作者：韩日缵
朝代：明

几载旬宣政已成，嵩呼万里谒承明。归舟共纪投香事，过野曾高相马名。人谓岭南今日重，居然胡质旧时清。西南烽火黔中急，伫看弘猷靖百城。
送苏孺子出宰新建
作者：韩日缵
朝代：明

看花辞上苑，结绶向河阳。竹马随征盖，江云满讼堂。官閒山鸟下，岁稔秫苗香。莫学陶元亮，高吟拟上皇。言从京国去，把袂此宵分。不识西山色，何如南浦云。阁中思帝子，日下借神君。别后能为政，佳声到处闻。
送苏孺子出宰新建·其一
作者：韩日缵
朝代：明

看花辞上苑，结绶向河阳。竹马随征盖，江云满讼堂。官閒山鸟下，岁稔秫苗香。莫学陶元亮，高吟拟上皇。
送苏孺子出宰新建·其二
作者：韩日缵
朝代：明

言从京国去，把袂此宵分。不识西山色，何如南浦云。阁中思帝子，日下借神君。别后能为政，佳声到处闻。
送苏桐柏南归
作者：韩日缵
朝代：明

言念孟郁子，意气何豪雄。结发友苏生，夷鲍想□踪。耽文惬神赏，琢句或相攻。二子造我庐，来登四百峰。嘉游未云乐，新诗感予衷。幽芬袭衿裾，草莱臭味同。苏生中遘闵，华发倏已翁。绮角非所慕，周公岂足梦。散诞羁靮外，拘束名教中。自谓一丘过，还希五岳踪。我来谒承明，苏生欣我从。翛翛羽人姿，被褐常守冲。谈谑寡俗调，韵谐丝与桐。诗癖仍未除，晚节乃逾工。京国厌尘淄，归骑何倥偬。问子后会期，心盟保令终。坐幄无谈宾，送子心忡忡。秋风吹客衣，怅望南飞鸿。寄言孟郁子，勖哉令德崇。
送蒋大参之楚
作者：韩日缵
朝代：明

循良南海泽犹新。试政何期蹑后尘。转饷诸边閒白羽，参藩三楚拥朱轮。披襟风起兰台上，露冕春回郢水滨。自笑陆沈空岁月，酬知惜别不堪陈。
送蔡元岗明府
作者：韩日缵
朝代：明

握手春明一酒杯，骊歌声里暂徘徊。雕虫自愧千秋事，展骥元非百里才。月满画溪琴欲动，云高汉阙舄初来。临岐赠扇非无意，此去仁风待尔开。
送邓存宇宪副赍捧
作者：韩日缵
朝代：明

秋风万里下牂牁，蓟苑逢君驷马过。手捧一疏鸣佩入，朝回双阙赐金多。轻裘岭表霜尝肃，铜柱天南海不波。十载师门频怅望，尊前数问近如何。
送阮中复会试
作者：韩日缵
朝代：明

嗣宗才调竟谁俦，万里云霄羡壮游。珠海骊龙眠自抱，金台骏骨坐相酬。赋成御笔题黄绢，宴罢春花照玉沟。闻说辽阳今用武，临轩好为借前筹。
送陈稚开宰归化因便道过澄海省尊公广文
作者：韩日缵
朝代：明

新绾铜符出未央，风流年少羡为郎。一官初试同元亮，再世知名比季方。日牍暂须烦簿领，星言聊复问农桑。莫嫌邑小君堪卧，抚字应如汉吏良。遥从北阙新分竹，便向南陔更采兰。綵服问安明主赐，清樽握别故人欢。鸡林日奏三千字，凫舄时过五百滩。君去殷勤何以赠，曾闻县谱但加餐。去年京国忆同游，君已分符我一丘。声价翕然腾碧汉，别离可奈值清秋。昼閒花影帘常寂，月落琴声院更幽。竹马儿童频问讯，故园松菊莫淹留。
送陈稚开宰归化因便道过澄海省尊公广文·其一
作者：韩日缵
朝代：明

新绾铜符出未央，风流年少羡为郎。一官初试同元亮，再世知名比季方。日牍暂须烦簿领，星言聊复问农桑。莫嫌邑小君堪卧，抚字应如汉吏良。
送陈稚开宰归化因便道过澄海省尊公广文·其三
作者：韩日缵
朝代：明

去年京国忆同游，君已分符我一丘。声价翕然腾碧汉，别离可奈值清秋。昼閒花影帘常寂，月落琴声院更幽。竹马儿童频问讯，故园松菊莫淹留。
送陈稚开宰归化因便道过澄海省尊公广文·其二
作者：韩日缵
朝代：明

遥从北阙新分竹，便向南陔更采兰。綵服问安明主赐，清樽握别故人欢。鸡林日奏三千字，凫舄时过五百滩。君去殷勤何以赠，曾闻县谱但加餐。
送马时良斋哀诏之江西两广
作者：韩日缵
朝代：明

若为天畔独风尘，国恤乡愁那可陈。雪暗荒原迷去旆，泪悬四海一沾巾。三江八桂今虚远，醉柳吟花负此辰。黄鸟不知哀诏下，好音仍自傍征轮。
送黄亮垣归省
作者：韩日缵
朝代：明

亦自希朝谒，归心底欲忙。但缘趋鲤对，暂尔谢鸳行。粤树杳何处，江云引到乡。金茎一滴露，携荐紫霞觞。风雨论文夕，招寻独有君。那堪白社侣，转向碧山分。柳折金堤晚，尊开玉液芬。当筵不尽醉，应为惜离群。无奈乡心剧，看君独著鞭。祇因供菽水，不为忆林泉。莱子斑衣日，相如负弩年。故山宁久卧，清庙待朱弦。
送黄亮垣归省·其一
作者：韩日缵
朝代：明

亦自希朝谒，归心底欲忙。但缘趋鲤对，暂尔谢鸳行。粤树杳何处，江云引到乡。金茎一滴露，携荐紫霞觞。
送黄亮垣归省·其三
作者：韩日缵
朝代：明

无奈乡心剧，看君独著鞭。祇因供菽水，不为忆林泉。莱子斑衣日，相如负弩年。故山宁久卧，清庙待朱弦。
送黄亮垣归省·其二
作者：韩日缵
朝代：明

风雨论文夕，招寻独有君。那堪白社侣，转向碧山分。柳折金堤晚，尊开玉液芬。当筵不尽醉，应为惜离群。
送黄逢一请告归省
作者：韩日缵
朝代：明

吾爱黄民部，文章似有神。烟霞供点染，意气自嶙峋。挟策逢明主，持筹佐计臣。主藏时举诎，稍食羡惟均。题柱芳名籍，含香被宠新。白云愁海甸，飞旆动江津。马首燕关雪，梅花岭徼春。祇缘欢菽水，不为忆鲈莼。倚马君无敌，簉鹓余匪伦。乍逢消鄙吝，狎处惬因亲。萧飒兹何日，分携复此辰。乡心大庾道，别意潞河滨。击筑悲时事，离樽对故人。淹留嗟久客，京国剧风尘。
送黎元之博士
作者：韩日缵
朝代：明

公车廿载向明光，羽翼差池忆雁行。三献不妨秦博士，一官犹是汉贤良。堂前问字青毡冷，雨后窥园苜蓿香。圣主只今还好赋，春风待尔奏长杨。
送龙太守上计
作者：韩日缵
朝代：明

白鹤峰前郡，高居百尺层。门庭清似水，寮吏凛如冰。买犊风能易，悬鱼早见称。坡仙遗址在，公暇亦堪凭。廿载仍为守，褰帷噩水滨。鹏图还自矫，龙性讵能驯。俸禄不妻子，讴吟乃士民。但追循吏迹，遮莫叹前薪。万井同讴颂，中和布乐声。岭云需大泽，江月促严程。执玉行何遽，还珠政已成。榕溪清见底，可以濯君缨。此去朝正月，才来匝一期。未须攀去辙，相与计还期。枫陛沾新渥，棠阴护旧枝。赐车高丈许，旋慰郡人思。
送龙太守上计·其一
作者：韩日缵
朝代：明

白鹤峰前郡，高居百尺层。门庭清似水，寮吏凛如冰。买犊风能易，悬鱼早见称。坡仙遗址在，公暇亦堪凭。
送龙太守上计·其三
作者：韩日缵
朝代：明

万井同讴颂，中和布乐声。岭云需大泽，江月促严程。执玉行何遽，还珠政已成。榕溪清见底，可以濯君缨。
送龙太守上计·其二
作者：韩日缵
朝代：明

廿载仍为守，褰帷噩水滨。鹏图还自矫，龙性讵能驯。俸禄不妻子，讴吟乃士民。但追循吏迹，遮莫叹前薪。
送龙太守上计·其四
作者：韩日缵
朝代：明

此去朝正月，才来匝一期。未须攀去辙，相与计还期。枫陛沾新渥，棠阴护旧枝。赐车高丈许，旋慰郡人思。
途次遣怀
作者：韩日缵
朝代：明

岁暮宁辞道路艰，雪中梅柳雾中山。侵晨拥节过星渚，向晚鸣驺度月湾。渴睡痴僮频慰劳，新瘥稚子任骄顽。嬴躯更值风霜厉，衰飒无嫌两鬓班。
邢大司马双寿
作者：韩日缵
朝代：明

麟阁功成鬓未苍。衮衣故里且徜徉。壮猷出自周方叔，辟谷归仍汉子房。业就只身扶社稷，名流千载在旂常。闺中难老称人瑞，庭际新枝尽国香。彩笔惟将文作苑，绿尊聊拟醉为乡。初筵启处秋光好，况复东篱正晚芳。
邹县道中
作者：韩日缵
朝代：明

天地疏秋色，萧条对夕阳。树凋犹剥枣，岁俭尚忧蝗。马力冲泥怯，蜩声咽露长。征轺行且止，小憩峄山傍。
郊集
作者：韩日缵
朝代：明

无计销长夏，携樽对此开。松涛狂似雨，桂酒绿于苔。短榻时依树，微阴正送梅。凉飙如有意，飖飏向人来。
酬钱德丕过酌斋头之作次韵
作者：韩日缵
朝代：明

汝作朱门客，依然松桂心。时耽杨子赋，肯卖长卿金。话久杯行数，庭空暑不侵。相看偏忆昔，双鬓岁华深。
醒心亭
作者：韩日缵
朝代：明

兹亭何独醒，勺水自泠然。醒醉浑无著，风流自昔贤。醉元不在酒，醒亦岂关泉。顾以醉中意，还为醒者传。
重九日刘令君初度赋此为寿
作者：韩日缵
朝代：明

九秋佳节晓风清，百里弦歌喜气生。日月并当阳数应，黍禾恰值岁功成。花因辟恶簪萸蕊，酒为延年泛菊英。野老顾陪长久宴，弘敷寿域遍黎氓。
野望
作者：韩日缵
朝代：明

偶来人境外，古寺倚岩扉。潭影兼鸥静，松涛带瀑飞。晚岚千树合，落日一僧归。此境堪长往，随缘已息机。
鉴止榭
作者：韩日缵
朝代：明

园中差胜处，碧巘俯清浔。倒景峰如削，开帘翠欲侵。畹兰参密契，径竹答清音。对此良为适，尘劳非所任。
鉴止榭之前有古榕焉枝干半枯余滋溉一年所复尔荣茂偶读杜工部老树空庭得之句欣然有会遂分为韵各赋一章
作者：韩日缵
朝代：明

乔木当前干，枝柯已半槁。胡然偃蹇姿，倏尔容华好。根蚀露仍滋，叶危风自扫。对之欲问年，何似主人老。前峰来小榭，老树杂芳丛。地迫盘莎径，阴浓引竹风。哀荣固有候，滋溉岂为功。最喜临清沼，枝摇水际空。居然槁木质，忽见晚条青。露叶惊林鹤，风枝破沼蘋。依山宜皎月，照水映疏星。相对不成寐，清阴满户庭。纵尔芳华鲜，囷轮不易识。腹穿鸟可过，皮剥虫还蚀。节拟赤芝形，根凝绿藓色。盈盈一水间，信是空庭得。
鉴止榭之前有古榕焉枝干半枯余滋溉一年所复尔荣茂偶读杜工部老树空庭得之句欣然有会遂分为韵各赋一章·其一
作者：韩日缵
朝代：明

乔木当前干，枝柯已半槁。胡然偃蹇姿，倏尔容华好。根蚀露仍滋，叶危风自扫。对之欲问年，何似主人老。
鉴止榭之前有古榕焉枝干半枯余滋溉一年所复尔荣茂偶读杜工部老树空庭得之句欣然有会遂分为韵各赋一章·其三
作者：韩日缵
朝代：明

前峰来小榭，老树杂芳丛。地迫盘莎径，阴浓引竹风。哀荣固有候，滋溉岂为功。最喜临清沼，枝摇水际空。
鉴止榭之前有古榕焉枝干半枯余滋溉一年所复尔荣茂偶读杜工部老树空庭得之句欣然有会遂分为韵各赋一章·其二
作者：韩日缵
朝代：明

岂是栋梁材，徒然饱霜露。摧残岁几更，葱茜枝新吐。但爱文禽栖，不烦匠石顾。一丘虽寂寞，庭中有奇树。
鉴止榭之前有古榕焉枝干半枯余滋溉一年所复尔荣茂偶读杜工部老树空庭得之句欣然有会遂分为韵各赋一章·其五
作者：韩日缵
朝代：明

纵尔芳华鲜，囷轮不易识。腹穿鸟可过，皮剥虫还蚀。节拟赤芝形，根凝绿藓色。盈盈一水间，信是空庭得。
鉴止榭之前有古榕焉枝干半枯余滋溉一年所复尔荣茂偶读杜工部老树空庭得之句欣然有会遂分为韵各赋一章·其四
作者：韩日缵
朝代：明

居然槁木质，忽见晚条青。露叶惊林鹤，风枝破沼蘋。依山宜皎月，照水映疏星。相对不成寐，清阴满户庭。
閒閒馆
作者：韩日缵
朝代：明

古桑三两树，对此亦閒閒。沃叶偏沾露，疏枝不碍山。居然村野意，来入户庭间。十亩同归者，披莱共往还。
闰四月二十五日明府兄招同孝廉仲兄溪汎晚泊小桃源
作者：韩日缵
朝代：明

积水照晴郊，荡桨城东隅。流潦浩纵横，轻飙散川渠。阴霞纷霮对，远岫迭明芜。隔岸鸡犬声，云是仙人居。掬水皆花气，开樽泛绿蒲。松涛惊宿鸟，荷影聚游鱼。弭楫寻湾漪，夕昏晦山嵎。晚风飖飏来，微凉生衣裾。停杯有馀兴，一苇恣所如。
闱中值生日与同事诸公小酌
作者：韩日缵
朝代：明

此日开樽向棘堂，行看四十逼年光。燃藜祇自怜双鬓，相马能无愧九方。总为风云酬圣主，欣逢环佩集仙郎。禁闱不锁阳春色，已见繁莺劝举觞。
闱中同韩崇雅马时良周玉绳夜酌
作者：韩日缵
朝代：明

文星当席倍精芒，笑语同人玉漏长。明镜岂因疲屡照，浊醪且复暂相将。联翩幸自偕仙禁，摸索居然有夜光。若个云霄堪榜样，今时好为作津梁。
闻李伯襄宫允至黄家楼亦问余旧主人寄宿
作者：韩日缵
朝代：明

诛茅傍翠壑，三五自为邻。不是逢迎惯，何缘止宿频。门前金马客，天上谪仙人。孔父曾过此，栖栖亦问津。
闻李伯襄登罗浮绝顶怅不能从兼示佳章率尔奉答
作者：韩日缵
朝代：明

羡君直上飞云端，万仞跻攀兴未阑。总为青山留丽藻，故将彩笔竞巑岏。寻仙有路扪萝易，济胜无缘缩地难。可奈怀君千里梦，苍茫山色梦中看。
闻辽事有感
作者：韩日缵
朝代：明

飞檄才徵土汉兵，旌旗又换贰师营。但惊庙算从天下，便道妖氛不日平。推毂已承专节镇，借筹何事问书生。探骑昨夜边城到，烽火河东寇未轻。惨惨黄尘白日昏，铁衣掩泪出关门。枯燐未断清闺梦，残垒重招紫塞魂。输挽海滨那可问，驿骚闾井不堪论。徒倾左藏年年匮，阅实空嗟尺籍存。谩书缘底到中华，金白旋俘气转誇。堪怪九关屯虎旅，不闻一剑靖龙沙。颓垣故垒传宵柝，枯草残烟起暮笳。塞外受降城未筑，招降空报几千家。先帝恩深一死轻，将军怒发请长缨。朝餐直待□儿灭，夕枕须惊圣主明。塞雨如闻声哽咽，夷氛莫使势纵横。拟城抚顺今曾否，胡马骄嘶春草生。
闻辽事有感·其一
作者：韩日缵
朝代：明

飞檄才徵土汉兵，旌旗又换贰师营。但惊庙算从天下，便道妖氛不日平。推毂已承专节镇，借筹何事问书生。探骑昨夜边城到，烽火河东寇未轻。
闻辽事有感·其三
作者：韩日缵
朝代：明

谩书缘底到中华，金白旋俘气转誇。堪怪九关屯虎旅，不闻一剑靖龙沙。颓垣故垒传宵柝，枯草残烟起暮笳。塞外受降城未筑，招降空报几千家。
闻辽事有感·其二
作者：韩日缵
朝代：明

惨惨黄尘白日昏，铁衣掩泪出关门。枯燐未断清闺梦，残垒重招紫塞魂。输挽海滨那可问，驿骚闾井不堪论。徒倾左藏年年匮，阅实空嗟尺籍存。
闻辽事有感·其四
作者：韩日缵
朝代：明

先帝恩深一死轻，将军怒发请长缨。朝餐直待□儿灭，夕枕须惊圣主明。塞雨如闻声哽咽，夷氛莫使势纵横。拟城抚顺今曾否，胡马骄嘶春草生。
闻黄河清
作者：韩日缵
朝代：明

黄河再见千年瑞，倒影沿堤柳尽青。日射顿澄千里色，夜看全贮一天星。曾于世庙徵龙跃，更喜今王协地灵。献寿须颁新乐曲，小臣忭舞颂清宁。
阙里瞻拜圣庙旋谒圣林恭纪
作者：韩日缵
朝代：明

齐心过阙里，肃肃拜垂旒。庙与东山峙，墙萦泗水流。三千周礼乐，二百鲁春秋。趋鲤庭仍在，绂麟事讵悠。奎文浮殿阁，云气护松楸。筑室人空往，升堂迹可求。楷枯滋雨露，桧老结龙虬。祀以一牢重，教垂六籍收。乾坤惭后死，日月仰前脩。瞻礼不能已，低回再欲留。
陆贞姑者陆味道太守之姑也适冯早寡无子阿翁冯参知以幼女命贞姑抚焉参知以女字太守诏旌贞姑节以大守诸也为纪一律
作者：韩日缵
朝代：明

蕙质松心阅岁年，新看棣萼露华鲜。歌残黄鹄怜垂白，疏叩丹墀赖阿玄。棹楔恩光金阙下，门楣喜气玉台前。高行直并秦峰峻，彤管千秋可续编。
除夕
作者：韩日缵
朝代：明

禁城虬箭漏声遥，坐拥红炉客意饶。故国亲知俱万里，孤灯柏酒又今宵。渐看春逼星须转，莫惜更残夜尚迢。岁莫感时多不寐，催班好入紫宸朝。
除夕前三日过李伯襄宅看梅次韵
作者：韩日缵
朝代：明

腊尽年华客鬓知，庭梅喜见茁新枝。人缘近节情偏剧，酒为怜香杯不迟。先蕊冲寒应自放，馀葩隔岁尚相期。巡檐索笑真吾事，弄雪含风是尔时。
雨雹
作者：韩日缵
朝代：明

秋入南荒暑未清，乍闻雨雹拂阶声。岂缘阴协徵先见，漫拟阳愆气积成。抛掷疑从蜥蜴吐，坚凝不让水晶明。为祥可以熙宁岁，豫告番戎指日平。
雪中过东林寺
作者：韩日缵
朝代：明

驱马庐山曲，冥濛不见山。雪疑扃岫幌，人自扣禅关。偶觅虎踪去，仍披鹤氅还。远公如可访，溪水尚潺潺。桥下溪声急，微茫乱远钟。半山云压寺，深院雪欹松。涧落何年瀑，烟藏若个峰。灵山缘未了，他日许相从。
雪中过东林寺·其一
作者：韩日缵
朝代：明

驱马庐山曲，冥濛不见山。雪疑扃岫幌，人自扣禅关。偶觅虎踪去，仍披鹤氅还。远公如可访，溪水尚潺潺。
雪中过东林寺·其二
作者：韩日缵
朝代：明

桥下溪声急，微茫乱远钟。半山云压寺，深院雪欹松。涧落何年瀑，烟藏若个峰。灵山缘未了，他日许相从。
雪竹
作者：韩日缵
朝代：明

一夕瑶华满，翛翛绿玉林。压枝花烂熳，缀叶韵萧森。似佐书帷静，偏宜酒盏深。贞姿相映彻，不负岁寒心。本是琅玕质，况当雪里看。寒枝还茜练，冻蕊更檀栾。映月分辉易，摇风独立难。疏丛閒徙倚，寂寞似袁安。
雪竹·其一
作者：韩日缵
朝代：明

一夕瑶华满，翛翛绿玉林。压枝花烂熳，缀叶韵萧森。似佐书帷静，偏宜酒盏深。贞姿相映彻，不负岁寒心。
雪竹·其二
作者：韩日缵
朝代：明

本是琅玕质，况当雪里看。寒枝还茜练，冻蕊更檀栾。映月分辉易，摇风独立难。疏丛閒徙倚，寂寞似袁安。
题冯若符小像
作者：韩日缵
朝代：明

有客丰姿疑静者，挥毫况复擅风雅。崛强笔势龙蛇腾，狂逸诗情溟渤泻。扫尽千军力更雄，才倾一盏颜如赭。罗浮山顶待镌铭，拉尔同眠见日下。
题曾泽卿侍御永济桥
作者：韩日缵
朝代：明

高堰凌通术，飞梁架急湍。形疑螮蝀合，势似螭龙蟠。跨去鼋无力，鞭来石有瘢。斜阳溪水畔，清影倒阑干。迤逦东山路，桥成压古堤。星文连粉堞，虹影入清溪。策驷曾题柱，观鱼或杖藜。济川君自裕，利涉遍群黎。
题曾泽卿侍御永济桥·其一
作者：韩日缵
朝代：明

高堰凌通术，飞梁架急湍。形疑螮蝀合，势似螭龙蟠。跨去鼋无力，鞭来石有瘢。斜阳溪水畔，清影倒阑干。
题曾泽卿侍御永济桥·其二
作者：韩日缵
朝代：明

迤逦东山路，桥成压古堤。星文连粉堞，虹影入清溪。策驷曾题柱，观鱼或杖藜。济川君自裕，利涉遍群黎。
题李氏世德卷
作者：韩日缵
朝代：明

于皇明哲裔，祚世振芳馨。玄黄既挺秀，载德嗣后徵。厥耀亦孔多，不独圭组荣。苕苕历千载，令伯流昔声。长源袭庆绪，至行通神明。克昌绳祖烈，之子扬令名。舒文展国华，钦范遵前型。璇源载圆折，玉冰记方形。澄深贮渊映，清郁秘兰芬。永瞻讵先觉，顾惟裕后昆。
题汤阴署中竹石亭亭前竹才数竿石颇奇胜嵌空玲珑岩壑傋具北来所仅见也
作者：韩日缵
朝代：明

暂憩孤亭翠色侵，凭栏聊欲散幽襟。石如称丈还堪拜，竹或成孙尚可寻。回互一拳能竞秀，檀栾几个自为林。何如把臂淇园上，坐对太行万壑阴。
题花源鹤算册为明府兄寿
作者：韩日缵
朝代：明

门巷依然五柳风，阶前玉树正菁葱。发如老鹤霜翎白，颜借蟠桃醉瓣红。得句诗题慈塔上，问津人是武陵中。卜年欲效如冈祝，笑指罗浮四百峰。蠹简芸编手不停，年过七十尚囊萤。閒随月砌寻花谱，静扫烟窗著鹤经。色变玄时翎更健，红如锦后叶偏青。千年若集玄都树，谁识胎仙旧姓丁。远携双鹤自宁馨，为到花源趋鲤庭。度索山头桃几熟，雷门鼓内响堪听。成胎端合归缑岭，结实还须问岁星。调鹤品花皆乐事，大年何羡楚冥灵。
题花源鹤算册为明府兄寿·其一
作者：韩日缵
朝代：明

门巷依然五柳风，阶前玉树正菁葱。发如老鹤霜翎白，颜借蟠桃醉瓣红。得句诗题慈塔上，问津人是武陵中。卜年欲效如冈祝，笑指罗浮四百峰。
题花源鹤算册为明府兄寿·其三
作者：韩日缵
朝代：明

远携双鹤自宁馨，为到花源趋鲤庭。度索山头桃几熟，雷门鼓内响堪听。成胎端合归缑岭，结实还须问岁星。调鹤品花皆乐事，大年何羡楚冥灵。
题花源鹤算册为明府兄寿·其二
作者：韩日缵
朝代：明

蠹简芸编手不停，年过七十尚囊萤。閒随月砌寻花谱，静扫烟窗著鹤经。色变玄时翎更健，红如锦后叶偏青。千年若集玄都树，谁识胎仙旧姓丁。
题西园公清福图
作者：韩日缵
朝代：明

无危即为安，无辱即为荣。山中寡尘鞅，高枕有馀清。摊书负日卧，呼童课春耕。溷迹田父间，相看不问名。牛羊归古巷，灌木薄山楹。渴饮沆瀣浆，饥餐秋菊英。披裘徒尔尔，负薪复何营。放迹逍遥游，淡寞神不撄。葛鲍如可揖，天路坐相迎。
题赵州柏林寺古壁画水
作者：韩日缵
朝代：明

万顷沧波古壁深，霏霏烟雾散丛林。自应神物能长护，疑有蛟龙时一吟。澎湃即堪纾远目，清漪聊借涤尘襟。凭将造化丹青手，好与行云施作霖。
题黄亮垣采兰册
作者：韩日缵
朝代：明

有猗其兰，植彼阶庭。仙芝同颖，玉树齐馨。疏以为芳，绿叶紫茎。芄兰之枝，荫彼玉池。绿滋夕露，紫曜晨曦。君子是纫，令德攸宜。采兰采兰，于粤之沚。念我同人，其臭则似。愿言结佩，以贻之子。
题黄亮垣采兰册·其一
作者：韩日缵
朝代：明

有猗其兰，植彼阶庭。仙芝同颖，玉树齐馨。疏以为芳，绿叶紫茎。
题黄亮垣采兰册·其三
作者：韩日缵
朝代：明

采兰采兰，于粤之沚。念我同人，其臭则似。愿言结佩，以贻之子。
题黄亮垣采兰册·其二
作者：韩日缵
朝代：明

芄兰之枝，荫彼玉池。绿滋夕露，紫曜晨曦。君子是纫，令德攸宜。
颜司李岭海风清册
作者：韩日缵
朝代：明

百粤平反望抗旌，法星遥傍五羊城。青山坐对桁常卧，丹笔行吟草欲生。为李三年神与质，敷棠四野政初成。最闻伫看徵书下，不愧西京汉吏名。
飞来寺
作者：韩日缵
朝代：明

攀跻杖策抗危岑，缥缈仙源未可寻。刹自萧梁传异迹，门馀山水足清音。瀑飞绝涧凌丹嶂，崖倚层霄俯碧浔。试引定泉聊一酌，风波曾否定禅心。
饮张钟石户部安德署中
作者：韩日缵
朝代：明

地旷临风爽，亭閒透影疏。杯倾三伏后，簪盍两人初。弱柳摇虚幌，残荷覆浅渠。虽云官舍里，萧散似林居。主人情未惬，移席小龙湫。龙去知何代，尊开及早秋。云从虚砌起，水向绮筵流。坐对□□暮，清言足献酬。
饮张钟石户部安德署中·其一
作者：韩日缵
朝代：明

地旷临风爽，亭閒透影疏。杯倾三伏后，簪盍两人初。弱柳摇虚幌，残荷覆浅渠。虽云官舍里，萧散似林居。
饮张钟石户部安德署中·其二
作者：韩日缵
朝代：明

主人情未惬，移席小龙湫。龙去知何代，尊开及早秋。云从虚砌起，水向绮筵流。坐对□□暮，清言足献酬。
騄儿以己未小至日生壬戌举阿弟安肃署中亦逢小至口占偶成
作者：韩日缵
朝代：明

騄儿昔初生，日方逢小至。乃兹诞弥月，儿生何恰值。时日偶不殊，行序亦相次。四鸟俱鷇音，而汝叔与季。骸貌颇依稀，啼声聊可试。尝闻月令中，小至芳兰莳。岂繄大国香，庭阶仍并蒂。阿爷不遑居，祇役从王事。汝生即四方，蓬弧从此始。
騄儿痘留安肃署中浃旬再举第四子又数日而就道途次有感
作者：韩日缵
朝代：明

肃肃事宵征，霏霏犯霜雾。行行督亢中，駪駪驾骐馵。修途始祝辕，二竖苦为瘉。舐犊方萦念，将雏还可赋。儿生才五日，南行亦何遽。蓬矢未及悬，门外戒徒御。圣主展亲恩，所赖兼程布。桐叶及秋老，况兹岁云暮。岂无儿女私，其如王事趣。臣心怀靡及，呱呱不遑顾。后稷置平林，实覃声载路。而汝安车中，彩绷仍逸豫。节气虽严凝，幨帷尚温煦。劳劳行路难，无灾亦无怖。顾汝及长成，骨肉常相聚。但能荷犁锄，不必被纨素。
魏太史为其尊公中丞请封册子
作者：韩日缵
朝代：明

邈矣魏祖，远出姬系。大名肇开，毕万以继。倚惟我公，其后弥大。于休厥德，庆流子裔。其裔伊何，神之所笃。诞生哲嗣，为民之牧。用虽靡竟，往无不复。有开必先，以引以续。丰光伊茂，奕世振丕。于皇迪哲，启我后人。奋秉铨叙，为帝宰臣。亦有执法，翼翼其钦。桓桓司马，勋猷允赫。爰晋兵贰，是庸是锡。于显太史，载扬先烈。申命用嘉，永光大业。缵戎祖考，维此武功。保世滋大，曷云自躬。皇纶孔贲，宠誉式隆。君子万年，福禄来崇。
魏太史为其尊公中丞请封册子·其一
作者：韩日缵
朝代：明
体裁：四言诗

邈矣魏祖，远出姬系。大名肇开，毕万以继。倚惟我公，其后弥大。于休厥德，庆流子裔。
魏太史为其尊公中丞请封册子·其三
作者：韩日缵
朝代：明

丰光伊茂，奕世振丕。于皇迪哲，启我后人。奋秉铨叙，为帝宰臣。亦有执法，翼翼其钦。
魏太史为其尊公中丞请封册子·其五
作者：韩日缵
朝代：明

缵戎祖考，维此武功。保世滋大，曷云自躬。皇纶孔贲，宠誉式隆。君子万年，福禄来崇。
魏太史为其尊公中丞请封册子·其四
作者：韩日缵
朝代：明

桓桓司马，勋猷允赫。爰晋兵贰，是庸是锡。于显太史，载扬先烈。申命用嘉，永光大业。
魏太史为其尊公中丞请封册子魏太史为其尊公中丞请封册子·其二
作者：韩日缵
朝代：明
体裁：四言诗

其裔伊何，神之所笃。诞生哲嗣，为民之牧。用虽靡竟，往无不复。有开必先，以引以续。
黄家楼寄宿田家
作者：韩日缵
朝代：明

山行看欲晚，投宿到田家。茅屋侵云气，绳床染雪花。盘中供簌笋，门外即桑麻。问客何方至，辚辚驷马车。村烟藏复嶂，绕屋是新畬。寥落才三户，敦庞自一家。罍空从妇乞，客至向邻誇。爆竹欢儿女，犹能竞岁华。
黄家楼寄宿田家·其一
作者：韩日缵
朝代：明

山行看欲晚，投宿到田家。茅屋侵云气，绳床染雪花。盘中供簌笋，门外即桑麻。问客何方至，辚辚驷马车。
黄家楼寄宿田家·其二
作者：韩日缵
朝代：明

村烟藏复嶂，绕屋是新畬。寥落才三户，敦庞自一家。罍空从妇乞，客至向邻誇。爆竹欢儿女，犹能竞岁华。
黄州山行见竹
作者：韩日缵
朝代：明

颇惬山行意，仍馀看竹情。峰盘之字径，樱有此君名。色带晴岚翠，声兼石濑清。经过莫问主，懒性厌逢迎。
黄梅山行望诸佛道场
作者：韩日缵
朝代：明

才过前山复有山，春山今尽变春颜。山峦太复还遭厌，春意伤繁便可删。任说传衣徒有著，更言无树亦空顽。大乘妙谛应无尽，欲叩宗门杳蔼间。
梅花村寻梅不见
作者：韩晃
朝代：明

乱云堆里一长筇，碧草烟萦翠影重。万树秋声纷落叶，数椽茅屋掩深松。岂无孤艳带寒日，那有远香随野风。却忆素绡真不俗，南枝春去杳难逢。
蓬莱峰增陈佐先生
作者：韩晃
朝代：明

月且推陈实，风流亦我师。早投南国隐，不待北山移。花鸟留新兴，云溪发灏思。清芬坐相袭，晔晔映芝眉。
丙辰大水
作者：韩晟
朝代：明

经旬浩淼阅居诸，六月流澌溜决渠。处处坳堂舟是芥，村村立水木栖苴。平坡涌雪涛声壮，触石奔雷岸势虚。落落沙坪低草屋，茫茫浦溆没樵渔。遥村晓失啼猿树，隔岸昏移啄雀除。息壤坤维连岁漏，笭箵人事望洋趋。蚍蜉失土还依壁，蛙鼓无声只傍闾。侍子乘橇传汲绠，园丁束筏拾薪樗。巢居尚有身家乐，陆处都无井灶馀。桥仆总知归浩劫，年荒那复问菑畬。乘舟人市寻常耳，冷突无烟岂偶欤。矗矗楼台藏蜃蛤，■畇原隰变沮洳。芋苗盐糁聊供饤，豆梗藜羹不愿鱼。何伹夕春吾屋断，瞥看晨火比邻疏。拚他茗椀皆狼藉，直恐荣攘费拮据。摧折渭川千亩竹，纵横杨子一床书。井居需养非秦政，则壤淘滩忆禹疏。谩道五才惟坎德，由来大壑可归墟。鸣榔击汰此中子，连袂垂帘何处杼。独有贫家最萧瑟，江流人世更何如。
丙辰大水
作者：韩晟
朝代：明
体裁：七言排律

经旬浩淼阅居诸，六月流澌溜决渠。处处坳堂舟是芥，村村立水木栖苴。平坡涌雪涛声壮，触石奔雷岸势虚。落落沙坪低草屋，茫茫浦溆没樵渔。遥村晓失啼猿树，隔岸昏移啄雀除。息壤坤维连岁漏，笭箵人事望洋趋。蚍蜉失土还依壁，蛙鼓无声只傍闾。侍子乘橇传汲绠，园丁束筏拾薪樗。巢居尚有身家乐，陆处都无井灶馀。桥仆总知归浩劫，年荒那复问菑畬。乘舟人市寻常耳，冷突无烟岂偶欤。矗矗楼台藏蜃蛤，■畇原隰变沮洳。芋苗盐糁聊供饤，豆梗藜羹不愿鱼。何伹夕春吾屋断，瞥看晨火比邻疏。拚他茗碗皆狼藉，直恐荣攘费拮据。摧折渭川千亩竹，纵横杨子一床书。井居需养非秦政，则壤淘滩忆禹疏。谩道五才惟坎德，由来大壑可归墟。鸣榔击汰此中子，连袂垂帘何处杼。独有贫家最萧瑟，江流人世更何如。
寇报叠至家人自枝园促余归复接海泛之警感赋二首并似参戎朱公
作者：韩晟
朝代：明

经年豺虎遍郊关，复报鲸鲵渤澥间。计拙自怜蚕茧缩，时危偏感燕巢艰。管宁控寂难浮海，庞德乘幽畏住山。辛苦师贞今正吉，不知何以慰愁颜。秦军汉垒未应休，北斗朱旗闪橹楼。氛祲几年腾盾鼻，搀枪五夜映旄头。违时剧孟无长策，戡乱兀戎有壮猷。羽檄海滨今又炽，那能不廑杞人忧。
寇报叠至家人自枝园促余归复接海泛之警感赋二首并似参戎朱公·其一
作者：韩晟
朝代：明

经年豺虎遍郊关，复报鲸鲵渤澥间。计拙自怜蚕茧缩，时危偏感燕巢艰。管宁控寂难浮海，庞德乘幽畏住山。辛苦师贞今正吉，不知何以慰愁颜。
寇报叠至家人自枝园促余归复接海泛之警感赋二首并似参戎朱公·其二
作者：韩晟
朝代：明

秦军汉垒未应休，北斗朱旗闪橹楼。氛祲几年腾盾鼻，搀枪五夜映旄头。违时剧孟无长策，戡乱兀戎有壮猷。羽檄海滨今又炽，那能不廑杞人忧。
山晖堂诗
作者：韩晟
朝代：明

祠道郁纡回，前贤俎豆开。桂枝春日长，蒀藻客能来。斋供分猿果，诗题杂虬苔。露坛时一眺，天地此楼台。
庚申六月十七夜地震
作者：韩晟
朝代：明

凉飙在树月在牖，篝灯方除枕方就。襆被才思睡未酣，一声磔裂墙欲仆。陡然起视如悬旌，四野沸腾撼犹吼。欲訇荡潏杳无定，心魂欲摧目欲瞀。初疑屋角起迅雷，更讶绿林来夜寇。须臾始知地震动，大小奔溃人乱走。可是操蛇作幻怪，不然六丁撞鳌首。我闻灾异书春秋，阴乘阳弱语非浮。维星已绝枢星散，纵有智者何能谋。便当两日均纪异，更与雨雹同为愁。左掀右簸非一状，奚僮大叫天台上。排空无翼踏难逃，声答天风万木响。银汉参横夜柝停，气定始觉居无恙。始知春秋恶盈阴，茫茫大地折钩钤。坤维不守厚地迮，下界那识天公心。此时性命轻于掷，何况大壑与蹄涔。寄语世人宽一步，免令震旦陆俱沉。
未果赋此志怀兼呈同游诸君
作者：韩晟
朝代：明

君携胜果托仙踪，胜事今回四百峰。白日羽翰迷葛令，青天张宴馔茅容。櫜鞬不作人间色，石匣长骄世外封。我亦十年远蜡屐，恐令猿鹤怨周颙。朝闻结束唱游仙，真气今看满洞天。释履上清还信宿，裴惟涧户拂云烟。亭虚玉简天王闷，代远铜龙羽客传。从此山门借檀越，山灵应纪中兴年。
未果赋此志怀兼呈同游诸君·其一
作者：韩晟
朝代：明

君携胜果托仙踪，胜事今回四百峰。白日羽翰迷葛令，青天张宴馔茅容。櫜鞬不作人间色，石匣长骄世外封。我亦十年远蜡屐，恐令猿鹤怨周颙。
未果赋此志怀兼呈同游诸君·其二
作者：韩晟
朝代：明

朝闻结束唱游仙，真气今看满洞天。释履上清还信宿，裴惟涧户拂云烟。亭虚玉简天王闷，代远铜龙羽客传。从此山门借檀越，山灵应纪中兴年。
清音楼
作者：韩晟
朝代：明

君是昭明身后身，为楼日日倚嶙峋。若非山水弦中见，那解游鱼听入神。
豫章祠谒罗公从彦
作者：韩晟
朝代：明

豫章祠下荐芳馨，想到先生静夜澄。世降几人闻大道，言堙何处觅师承。坐凝盆水心方息，悟入空濛岸始登。千载讲堂人仰止，时从四百望崚嶒。
过香积废寺
作者：韩晟
朝代：明

空山虽有寺，净土已无僧。蛙閒登荒殿，鼯穷窜寿藤。法身经雨绘，慈相任尘缯。销歇有如此，令人感慨增。
黄若璜计部招游珠泉
作者：韩晟
朝代：明
体裁：七言律诗

徵歌肆夏不胜情，折简能劳小队迎。久客兴缘隹境剧，中天珠傍斗间明。日南使者诛求急，海屋鲛人涕泪横。便欲尘缨同此濯，不妨泉比使君清。
虞美人
作者：韩曾驹
朝代：明

落花不为随春去，别有闲情绪。寻花偶过野人家，偏是菜花开尽见桃花。无情每恨良宵月，圆少翻多缺。上弦数到下弦时，问有几多明月上花枝。
上元日感怀寄康文瑞御史
作者：韩殷
朝代：明

京华旅食老风烟，佳节重惊一惘然。渠柳尚怜含雪重，宫花先报得春偏。酒沽绿市难为醉，诗动新愁不易编。惟有蓬莱宫里月，照人清影自年年。
从蓬莱宫回庆阁之作
作者：韩殷
朝代：明

五夜疏钟晓箭催，九成初日照蓬莱。为乘阳气行时令，更喜年芳入睿才。驯鸟不随天仗散，岩花应待御筵开。宸游对此欢无极，更取峰霞入酒杯。
偷春词
作者：韩殷
朝代：明

江上年年春草，酒楼处处笙簧。春衫绣罗香薄，应有待月西厢。莲炬重芳人海，画堂好是风光。不知今夕何夕，秦镜偷照寒香。
偷春词·其一
作者：韩殷
朝代：明

江上年年春草，酒楼处处笙簧。春衫绣罗香薄，应有待月西厢。
偷春词·其二
作者：韩殷
朝代：明

莲炬重芳人海，画堂好是风光。不知今夕何夕，秦镜偷照寒香。
元旦赐宴
作者：韩殷
朝代：明

九重丹诏许逍遥，翠管银罂下九霄。阊阖迥临黄道正，御衣香散紫霞飘。但将酩酊酬佳节，未有涓埃答圣朝。矇瞍似知天意喜，玉台和月合箫韶。
册封亲王
作者：韩殷
朝代：明

羲和揽辔六龙回，卤薄千官泊虎台。阊阖欲开宫漏尽，衮衣初动册函来。青编辉映尊前古，玉节从容引上台。欲吐妍词誇懿典，自怜终管马卿才。
冬
作者：韩殷
朝代：明

天连水也云连野，月满关兮雪满城。鲜火爇灯红泼泼，疾风飘鬓冷清清。
南城访故旧居尽易新主有感而作
作者：韩殷
朝代：明

绿杨红杏满城春，柳市南头访隐沦。人世几回伤往事，江淮何处不通津。青袍似草年年定，世事如棋局局新。浅薄将何称献纳，思量名利孰如身。
南陂行乐图
作者：韩殷
朝代：明

浣花溪上杜陵庄，老去潜夫逸兴长。蜡屐行春分野色，篮舆携酒醉湖光。窗涵渤澥潮声近，室引薰风暑气凉。笑我早缨轩冕累，膏车未许共徜徉。
厌乱
作者：韩殷
朝代：明

日日水流西复东，干戈短景去匆匆。一身避乱辞乡国，几处移家类转蓬。桂岭瘴来云似墨，海门潮上日初红。不知何日东瀛变，马足车轮处处通。
古意
作者：韩殷
朝代：明

望望青螺山，迢迢杳烟树。岁月忽已迈，寒飙夺霜纻。嗟我同心人，飘泊在何处。耿耿长相思，弱水难为渡。高高越王台，隐隐南山路。南山风雨多，青桂生幽蠹。北雁书不传，青鸟归何处。愿把相思心，种作相思树。
古意·其一
作者：韩殷
朝代：明

望望青螺山，迢迢杳烟树。岁月忽已迈，寒飙夺霜纻。嗟我同心人，飘泊在何处。耿耿长相思，弱水难为渡。
古意·其二
作者：韩殷
朝代：明

高高越王台，隐隐南山路。南山风雨多，青桂生幽蠹。北雁书不传，青鸟归何处。愿把相思心，种作相思树。
呈一二知己
作者：韩殷
朝代：明

鸾殿分阶翼彩毛，儒冠列侍映东曹。云移豹尾旌旂动，山拱龙门日月高。瑞气迥浮青玉案，日华摇动爵金袍。从宫羽骑多如雨，廊庙由来录旧劳。
和叶都堂凯歌
作者：韩殷
朝代：明

衮衣衔命下夷荒，百粤均分日月光。神剑昼横江水黑，龙旗春掣海云黄。老将临征识阵云，迅驱虎旅净妖氛。腥风吹冷黄金甲，曀日黄翻赤帜文。
和叶都堂凯歌·其一
作者：韩殷
朝代：明

衮衣衔命下夷荒，百粤均分日月光。神剑昼横江水黑，龙旗春掣海云黄。
和叶都堂凯歌·其二
作者：韩殷
朝代：明

老将临征识阵云，迅驱虎旅净妖氛。腥风吹冷黄金甲，曀日黄翻赤帜文。
咏杜甫游属
作者：韩殷
朝代：明

青山隐隐水迢迢，却算游程岁月遥。清海城头空有月，浔阳江上不通潮。窗含西岭千秋雪，家住东城万里桥。风景苍苍多少恨，月明云断更谁招。
城楼晚眺适官军出征有感
作者：韩殷
朝代：明

城上高楼接大荒，离人到此倍堪伤。阶前老马随秋草，篱外寒花带夕阳。南国羽书催部曲，汉宫题柱忆仙郎。可怜今夜千家里，离梦杳如闺梦长。
夏
作者：韩殷
朝代：明

凉生绿竹温风软，暑涤清流夜气寒。香坠荔枝红簇簇，影欺荷盖翠团团。
寄张文通
作者：韩殷
朝代：明

五龙去后家学荒，惟君巧性分天章。才美不让谢阶玉，风情夐失莲花郎。我从蓬底倾心处，别后螺峰杳烟树。露草方惊昨夜春，莺花俄忆当年事。嗟君肥遁天之涯，东风未见来仙槎。
寓兴
作者：韩殷
朝代：明

画城二月春气和，晴光著树生绮罗。锦袍公子挟金弹，朱颜玉女抱青螺。云盖高出西城郭，踏青斗草黄陵阿。黄头青女一相见，两情摇动知如何。此时我亦正年少，戏将凡眼两摩挲。谁料红云忽飞下，月宫幻出金嫦娥。神骥苍龙并头角，珊瑚玉树交枝柯。一朝翻作巫阳别，吁嗟旧约其蹉跎。张珙无心见明月，牛郎有梦归银河。古往今来只如此，为君翻作多情歌。
居官卧病
作者：韩殷
朝代：明

远客悠悠任病身，江潭何处是通津。莫愁世事兼身事，却恐閒人是贵人。两岸芦花飞晓雪，一年生意属流尘。何时脱此尘中鞅，依旧红霞作近邻。
己巳避寇将适羊城舟抵桂华兵阻未达用李嘉祐京口旅泊诗首句发引率成十首
作者：韩殷
朝代：明

移家避寇逐行舟，离思茫茫正值秋。银箭水残河势断，碧空云净火星流。机中锦字论长恨，江上青山忆旧游。自欲放怀犹未得，客情终日在眉头。移家避寇逐行舟，对泣风前类楚囚。总为浮云能蔽日，更无鹰隼与高秋。山牵别恨和愁断，树失河声绕郡流。日暮长堤更回首，云山漫漫使人愁。移家避寇逐行舟，百感中来不自由。秦地故人成远梦，汉家宫阙动高秋。云拖雨脚连天去，水带离声入梦流。谁念为儒逢世难，寂寥灯下不胜愁。移家避寇逐行舟，野水无情处处流。人世几回伤往事，愁心一倍长离忧。山中夜度空江水，石室烟涵古桂秋。惆怅此时频送目，蓼花凄冷露花浮。
己巳避寇将适羊城舟抵桂华兵阻未达用李嘉祐京口旅泊诗首句发引率成十首·其一
作者：韩殷
朝代：明

移家避寇逐行舟，离思茫茫正值秋。银箭水残河势断，碧空云净火星流。机中锦字论长恨，江上青山忆旧游。自欲放怀犹未得，客情终日在眉头。
己巳避寇将适羊城舟抵桂华兵阻未达用李嘉祐京口旅泊诗首句发引率成十首·其三
作者：韩殷
朝代：明

移家避寇逐行舟，百感中来不自由。秦地故人成远梦，汉家宫阙动高秋。云拖雨脚连天去，水带离声入梦流。谁念为儒逢世难，寂寥灯下不胜愁。
己巳避寇将适羊城舟抵桂华兵阻未达用李嘉祐京口旅泊诗首句发引率成十首·其二
作者：韩殷
朝代：明

移家避寇逐行舟，对泣风前类楚囚。总为浮云能蔽日，更无鹰隼与高秋。山牵别恨和愁断，树失河声绕郡流。日暮长堤更回首，云山漫漫使人愁。
己巳避寇将适羊城舟抵桂华兵阻未达用李嘉祐京口旅泊诗首句发引率成十首·其四
作者：韩殷
朝代：明

移家避寇逐行舟，野水无情处处流。人世几回伤往事，愁心一倍长离忧。山中夜度空江水，石室烟涵古桂秋。惆怅此时频送目，蓼花凄冷露花浮。
庆成赐宴
作者：韩殷
朝代：明

玉钥初开众乐攒，芙蓉阙下会千官。露分仙掌金茎冷，月射珠宫剑阙寒。万里梯航通鸟道，六州蕃落从戎鞍。歌钟满座争欢赏，长得君王带笑看。
廷试即事
作者：韩殷
朝代：明

夹仗旌旗集羽毛，九重春色醉仙桃。天临奎壁星辰近，云捲珠帘剑佩高。丽日祥烟承罕跸，紫驼银瓮出葡萄。扬雄更有河东赋，敷奏明时岂惮劳。
忆归
作者：韩殷
朝代：明

忆归休上粤王台，烧接黄云惨不开。晓露风灯易零落，红颜白发递相催。残方日落玄猿哭，古戍秋生画角哀。从此忧来非一事，寸心争奈不成灰。
感遇
作者：韩殷
朝代：明

客舍并州已十霜，不知何处是他乡。夜闻猛雨知花尽，昼掩书斋觉日长。已托丝桐通密意，又将清瑟理霓裳。旧来好事今能记，去岁兹晨捧御床。
无题
作者：韩殷
朝代：明

一自乡关动战锋，楚云沧海思无穷。那堪流落逢摇落，不是愁中即病中。白玉帐寒鸳梦绝，彩云天远凤楼空。此情可待成追忆，巫峡迢迢旧楚宫。巫峡迢迢旧楚宫，灵犀一点若为通。几家砧杵秋烟外，一抹青山落照中。瑶草秋残仙圃外，缑山云冷凤台空。共君莫问当年事，来是空言去绝踪。来是空言去绝踪，峡云无迹任西东。应知御史归天上，只在襄王忆梦中。立马望云秋塞净，分曹射覆腊灯红。须知此恨消难得，云想衣裳花想容。云想衣裳花想容，来时有迹去无踪。缑山碧树青楼月，蓬岛烟霞阆苑钟。沙径晓烟浮竹坞，酒家疏雨梦临邛。闺中只是空相忆，油壁香车不易逢。油壁香车不易逢，路边戈甲正重重。五湖烟景盈归梦，半壁寒灯照病容。腊尽山中三尺雪，月斜楼上五更钟。无因得荐阳台梦，只有高唐十二峰。
无题·其一
作者：韩殷
朝代：明

一自乡关动战锋，楚云沧海思无穷。那堪流落逢摇落，不是愁中即病中。白玉帐寒鸳梦绝，彩云天远凤楼空。此情可待成追忆，巫峡迢迢旧楚宫。
无题·其三
作者：韩殷
朝代：明

来是空言去绝踪，峡云无迹任西东。应知御史归天上，只在襄王忆梦中。立马望云秋塞净，分曹射覆腊灯红。须知此恨消难得，云想衣裳花想容。
无题·其二
作者：韩殷
朝代：明

巫峡迢迢旧楚宫，灵犀一点若为通。几家砧杵秋烟外，一抹青山落照中。瑶草秋残仙圃外，缑山云冷凤台空。共君莫问当年事，来是空言去绝踪。
无题·其五
作者：韩殷
朝代：明

油壁香车不易逢，路边戈甲正重重。五湖烟景盈归梦，半壁寒灯照病容。腊尽山中三尺雪，月斜楼上五更钟。无因得荐阳台梦，只有高唐十二峰。
无题·其四
作者：韩殷
朝代：明

云想衣裳花想容，来时有迹去无踪。缑山碧树青楼月，蓬岛烟霞阆苑钟。沙径晓烟浮竹坞，酒家疏雨梦临邛。闺中只是空相忆，油壁香车不易逢。
晚发胥江
作者：韩殷
朝代：明

万家烟树隐云幢，桃叶波平夜渡江。野艇无人时泛泛，海鸥骄客故双双。春愁不发王孙草，归梦徒依玉女窗。欲濯沧浪歌一曲，九回肠断不成腔。
月
作者：韩殷
朝代：明

皎皎银河缺又圆，恍如明镜下云端。影沉湖海蛟龙战，光照山川虎豹寒。玉兔频移丹桂茂，姮娥无事广寒闲。何时共约扳仙桂，直上云梯万里看。
村居即事
作者：韩殷
朝代：明

绕门清槿绝尘埃，别馆春还草乱催。蚕事正忙农事急，桃花净尽菜花开。青青野竹题诗去，白白红鱼入馔来。四海一家无事日，愿将巴曲赞康哉。
松溪为东莞袁二处士赋
作者：韩殷
朝代：明

温塘溪上多青山，隐君种松溪云间。蛰龙老去不复化，铮铮鳞甲号秋寒。下有茯苓二千石，上有菟丝三百尺。夜深玄鹤忽飞来，摇弄春光荡空碧。花兮可采泉可烹，隐君托迹相忘形。客来醉我徂徕酿，还俯沧浪歌濯缨。
梅轩为张五秀才赋
作者：韩殷
朝代：明

温塘溪水清涟涟，数椽旧筑温塘边。罗浮仙子尚清适，月中飞佩来翩翩。东阁诗呈久已矣，西湖少微今不起。神交独有温塘君，冰雪襟期许同美。东风一朝天际来，翠禽梦断春徘徊。须臾万玉有凋落，骊珠千颗光胚胎。黄鸟阴中春万顷，一枝缥缈悬清影。倾筐有恨不须歌，从此调羹入商鼎。
甲戌正旦朝贺
作者：韩殷
朝代：明

金壶漏尽禁门开，白玉仙舆紫府来。双阙薄烟笼菡萏，九重春色近蓬莱。花迎剑佩星初落，日照金鸡仗欲回。早晚荐雄文似者，悬知独有子云才。
留别徐子明奉使闽浙
作者：韩殷
朝代：明

别酒不停斟，骊驹忽在道。送君千里行，踯躅伤怀抱。芃芃少女桑，凄凄王孙草。君行何日归，对此令人老。
秋
作者：韩殷
朝代：明

芦外水声秋瑟瑟，树前山色晓苍苍。孤舟一夜惊心客，惨惨长愁独望乡。
秋闱不遂
作者：韩殷
朝代：明

落魄衿怀不自由，桂花影里沐清秋。虽无彩笔都成梦，未信朱衣不点头。李迪声华誇浪得，子云词赋倩谁收。珠江潭水深千尺，正是鱼龙变化秋。
自君之出矣
作者：韩殷
朝代：明

自君之出矣，寒尽岁还来。妾心如铁石，争向被春催。
花
作者：韩殷
朝代：明

二月晴和日正浓，千红万紫斗芳丛。晓沾雨露胭脂湿，晚带斜阳日影重。上苑移来香有异，洛阳卖去价无穷。琼林有分簪乌帽，插在金阶色转浓。
读剪春灯馀话代田洙和薛涛四时回文词韵春
作者：韩殷
朝代：明

花枝满院朝啼鸟，柳线垂阶晚摆风。霞映夕阳斜拂树，雨添春水细滋松。
贫女吟
作者：韩殷
朝代：明

东风吹柳日初长，沙苑年来草又芳。台榭不兴歌舞梦，蓬门未识绮罗香。休将世态悲尘事，但借流尘暗竹房。倚柱寻思倍惆怅，为谁清瘦减容光。
贺平湖
作者：韩殷
朝代：明

西河战罢万方清，处处楼台歌板声。白马锦鞯来騕袅，玉楼银榜枕岩城。风传漏刻星河曙，日照螭头剑戟明。从此泰阶平似水，肯教世路日兢兢。
赋得琼岛春云送戴廷礼还乡
作者：韩殷
朝代：明

仙峰削出玉璘珣，阆苑红云片片新。晴带轻烟迎彩仗，暖浮苍蔼护朱轮。望中误起河阳恨，梦里还疑楚水春。最是六街过雨后，独留青影送行人。
赠金万户抵京袭职
作者：韩殷
朝代：明

青春公子气横秋，十五辞家赋壮游。云里蓬莱朝魏阙，月中笳鼓梦梁州。豹韬早遂承家计，龙剑长怀报国忧。炎海只今烽火息，好销金甲事春畴。
过飞来寺
作者：韩殷
朝代：明

万朵芙蓉叠翠微，上方迥与世尘违。青衣久矣为猿去，白足何年化鹤归。山雨逗林飞鸟警，海云低树暮帆稀。诸天见说深千尺，乘兴何时振羽衣。
送乡人南还
作者：韩殷
朝代：明

禁城春色晓苍苍，遥见飞尘入建章。白首相知犹按剑，青春作伴好还乡。万家废井生秋草，一片轻帆背夕阳。东道若逢相识问，故人今已赋长杨。
送友人赴官滇南
作者：韩殷
朝代：明

共把离觞向水边，忽看庭树换风烟。门前落叶浮秋水，池月枯杨噪晚蝉。桂岭瘴来云似墨，碧溪人去水如天。长沙不久留才子，应有声名达帝前。
送张大参宋器迁浙江方伯
作者：韩殷
朝代：明

纶音天外至，蹇蹇识孤臣。旆指三衢道，恩遗五岭民。两藩通雨露，一鹗出风尘。勋业须铭鼎，何劳看镜频。
送徐子明之官南京刑部
作者：韩殷
朝代：明

玉街春霭晓苍苍，剑佩承恩出建章。贾谊无劳怀汉室，子云今已赋长杨。白云官署多秋色，折柳空亭半夕阳。此去会须专美绩，肯容六月重飞霜。
送界河梁驿宰父南还
作者：韩殷
朝代：明

东风吹雪柳花飞，江水流澌去路微。客枕倦听官驿雨，乡心还忆故山薇。红亭绿酒开春宴，银烛金盘映彩衣。明发扁舟千里外，阿戎何处望庭帏。
送袁秉信南归
作者：韩殷
朝代：明

一鹗淩秋振羽仪，探春谁遣故来迟。莫怜司马空归日，犹胜刘蕡未遇时。远水风烟行处梦，故园花竹别来思。凭君莫起陵阳怨，售价连城会有期。
送诏弟还乡
作者：韩殷
朝代：明

自君龆龀日，书剑远相从。故国十千里，关山一万重。蹉跎嗟往事，牢落笑前踪。又抱还家梦，云霄几日逢。
送陈梦祥进士奉使还家
作者：韩殷
朝代：明

春风初上第，便作昼游归。别路嗟司马，青云识陆机。滩声归海尽，雁影渡江稀。南入梅关路，便应开彩衣。
长门怨
作者：韩殷
朝代：明

自闭长门经几秋，泪珠时傍枕函流。多情却被无情恼，得宠忧时失宠忧。香辇不回花自发，仙娥终去月难留。晚来风起花如雪，空逐春泉出御沟。
雪
作者：韩殷
朝代：明

岁转鸿钧腊已残，东风吹絮下天关。涨添吴楚千江水，压倒秦淮万里山。翠竹婆娑银凤舞，苍松辗转玉龙盘。不知天上谁横笛，吹落梅花满世间。
风
作者：韩殷
朝代：明

飞廉情性独何奢，尽日飘飘遍海涯。肯与雷霆袪号令，惯随霄汉逐烟霞。渡江惊起千层浪，落圃吹残万树花。任是拂云栖凤竹，却教著处也横斜。
咏梅次竹邻
作者：韩永
朝代：明
体裁：五言绝句

昔访逋翁宅，墙头露半梢。因吟暗香句，行过段家桥。
送陈处器
作者：韩永
朝代：明
体裁：七言绝句

水自潺湲月自明，黄昏溪上几回行。隔林何处吹长笛，并作思君一段情。
子夜吴歌
作者：韩洽
朝代：明
体裁：五言绝句

绣绒缠角黍，綵帛斗香囊。今年新嫁女，阿母作端阳。
无题二首·其一
作者：韩洽
朝代：明
体裁：七言律诗

晨窗刺绣夜深眠，少长红闺有岁年。小妺春来新受发，侍儿日久渐齐肩。粗通文史无俳剧，细理装梳不粉铅。生计渐消珠翠减，故家风格自依然。
无题二首·其二
作者：韩洽
朝代：明
体裁：七言律诗

风流吾辈谓无妨，闺阁从兹一例狂。高结綵楼教掷婿，侧开青琐便窥郎。琴心合载佳人传，眉案原来丑妇妆。斗草盈盈才十五，自缝鸳被嫁王昌。
法曲献仙音·拟周美成
作者：韩洽
朝代：明

迟日笼晴，温飙荐暑，入夏炎光初烁。扇剪轻纨，裙裁白苎，松吹半掀华幕。看槐柳、浓阴满，翛然似岩壑。寥寞。恨佳游、星分雨散，流年换、憔悴几孤旧约。仿佛绿琴声，记秦楼、欢笑如昨。岁月欺人，惧芳华、先秋摇落。任花开花谢，谁叩草玄亭阁。
潇湘逢故人慢·拟王和甫
作者：韩洽
朝代：明

园亭晴敞，正梁飞旧燕，林唱新蝉。望清景无边，有青峰回合，碧渚相连。葛衣纱帻，对南薰、一曲虞弦。起无限、乡心别恨，潇湘夜雨朝烟。曲终也，余韵在，见游鱼浴鹭、出没波间。爱褥草芊绵，更秾柳垂池，翠柏参天。日长人倦，向北窗、欹枕高眠。愁魂绕、沧浪云梦，片时行尽三千。
猛虎行
作者：韩洽
朝代：明
体裁：乐府曲辞

虎欲异群虎，舍山而渡湖。自失险阻窟，托身就菰芦。村落齐戒严，邻保相招呼。耰锄代戈矛，勇锐当先驱。爪牙岂不猛，其如处世孤。奋斗亦良久，力尽乃告殂。锦斑毙野草，割剥无完肤。嗟彼田舍儿，曾非卞庄徒。何乃百兽尊，轻身死庸夫。万类固并生，所宅各有区。一朝处非据，适足亡尔躯。持此告群虎，毋若此虎愚。雄长山林中，贲育孰敢图。
美人折花和蔡懋成
作者：韩洽
朝代：明
体裁：七言律诗

新妆两两斗春殷，彩袖轻笼未忍攀。镜里容华偏得似，闺中情性故相关。应防绿刺伤纤手，尚怯低枝�翠鬟。折取半开三四蕊，露珠犹作泪痕斑。
美人折花和蔡懋成
作者：韩洽
朝代：明
体裁：七言律诗

新妆两两斗春殷，彩袖轻笼未忍攀。镜里容华偏得似，闺中情性故相关。应防绿刺伤纤手，尚怯低枝𦊰翠鬟。折取半开三四蕊，露珠犹作泪痕斑。
菩萨蛮
作者：韩洽
朝代：明

疏帘淡月和烟入，琵琶深夜愁弦涩。莫奏踏罗裳，沙寒闻雁娘。重衾宵梦午，梦忆莲花浦。归棹带星澜，隔船窥舞鸾。
菩萨蛮·王氏园
作者：韩洽
朝代：明

玉鳞狼藉残梅片，轻禽倒挂垂杨线。春沼绿波融，香吹蝶翅风。峰峦横小翠，竹径通幽邃。缩取六桥山，移来绣陌间。
铁马
作者：韩洽
朝代：明
体裁：五言律诗

急响中宵发，凌空铁骑行。不知风信至，顿使旅魂惊。当世正多事，吾侪方苦兵。那堪檐宇下，又作战场声。
九日登鸡鸣山
作者：韩疆
朝代：明
体裁：七言律诗

闻道东篱菊已黄，无因移向酒尊旁。西风忽起野烟暮，落叶乱飞山树苍。雁带寒声归渚急，江涵秋水与天长。浮云遮尽登高眼，不许愁人望故乡。
夏日登鳌柱山望海
作者：韩疆
朝代：明
体裁：七言律诗

鳌柱崚嶒镇越州，孤城千仞俯危楼。忽惊溟渤天垂尽，始信东南地半浮。岛屿遥连云日险，波涛不尽古今愁。一竿且罢任公钓，更拟乘槎万里游。
夜
作者：韩疆
朝代：明
体裁：古风

出门寒辉看向圆，清宵白云多在天。归人已绝四邻静，老树叶陨风凄然。门前即是寒溪路，坦步徐吟过古渡。长桥立久人不知，明月相随自来去。
太行春望
作者：韩疆
朝代：明
体裁：五言律诗

霄汉接崔嵬，遥峰对五台。云生蒲坂没，雪尽吕梁开。白日中天近，黄河万里来。登临愁险绝，筇杖屡迟回。
山夜与尔成登月存岩
作者：韩疆
朝代：明
体裁：五言律诗

霜风生静夜，鸡犬梦寥寥。月暗峰当屋，云明火出窑。石桥穿涧口，草径上山腰。高立寒岩望，柴门亦未遥。
山家即事
作者：韩疆
朝代：明
体裁：七言律诗

山家就宿看山月，松际清光半未升。凉色渐生花径露，微风欲灭草堂灯。壁邻荒寺疏钟断，檐压春星夜气澄。亦愿幽栖来此地，柴门相望几时能。
山行
作者：韩疆
朝代：明
体裁：五言律诗

高下重冈静，潺湲涧水斜。细松青接岭，小路白连沙。烟火渺无际，农人何处家。回看晴色远，云树是天涯。
当湖西林寺冒雨归
作者：韩疆
朝代：明
体裁：五言律诗

细雨能留客，清棋破寂寥。半檐还摵摵，中路转潇潇。落叶随山屐，寒云没断桥。西窗今夜宿，无奈近芭蕉。
春日偶成
作者：韩疆
朝代：明
体裁：五言律诗

酒社招寻数，閒愁总不知。月明归独晚，春好起仍迟。清昼唯贪奕，长饥久废诗。临风还自笑，贫杀百花时。
梦登北岳
作者：韩疆
朝代：明
体裁：五言律诗

削壁三千仞，松杉隔几重。侧身惊峻壑，仰面落危峰。殷女知何在，樵人总不逢。翠微寻旧路，处处白云封。
经古寺
作者：韩疆
朝代：明
体裁：七言绝句

石梯经雨遍苔痕，赭壁年深色尚存。欲向回廓寻旧迹，藤萝无数锁山门。
雨中送春
作者：韩疆
朝代：明
体裁：七言律诗

绿草疏篱映水滨，清溪寂寂四无邻。一帘细雨仍飞燕，几日残花又送春。多病翻愁今夜酒，伤心如别故乡人。明年寄迹如何处，早向天涯慰苦辛。
浣溪沙·柬瞿夫人
作者：韩知玥
朝代：明

玉箸双垂薄袖寒，十离诗就背人看。闲愁赢得许多般。月转空阶天欲曙，香萦倦枕梦初阑。相思一夜小梅残。
登恒岳
作者：韩策
朝代：明
体裁：七言律诗

骎骎连辔陟崔嵬，万仞峰头试振衣。瑶草却宜凌雪长，仙禽犹自带云飞。西当绝漠雄秦塞，东控深溟壮帝畿。谁道曲阳崇祀事，居然灵迹秘林霏。
小重山·和稼轩韵
作者：韩纯玉
朝代：明
体裁：词

万顷玻璃水接空，雨蓑烟笠下、一渔翁。荷香断续柳西东，秋光好、两岸插芙蓉。十里水晶宫，有时随浪去、笑儿童。三秋几阵鲤鱼风，斜阳外、沉醉荻花中。
汉阳渡口作
作者：韩纯玉
朝代：明
体裁：五言律诗

汉阳窥鄂渚，夹岸走长虹。小艇双飞燕，中流五两风。一江分二郡，三国斗群雄。多少兴亡事，销沉向此中。
江城子
作者：韩纯玉
朝代：明
体裁：词

眉峰烟锁未分明，过秦青，恨零星。一树樱桃、微雨梦难醒。月在当头杯在手，愁似海，总填平。春宵三五好心情，绕红亭，笑声盈。促席传觞、倚醉听搊筝。嫌煞铜壶银漏短，香灺烬，烛花横。
浣溪沙
作者：韩纯玉
朝代：明
体裁：词

手卷虾须上玉钩，疏疏急雨下梧楸。韶光生怕付东流。红叶窗中无俗事，白云乡里有温柔。好留双鬓莫教秋。
清平乐
作者：韩纯玉
朝代：明
体裁：词

春来消息，早过三之一。乍暖余寒无气力，二十四番风急。日长花事相宜，只愁开到荼蘼。偶向晴窗弄墨，拈诗又是无题。
玄墓山遇明孝廉徐昭法即别怆然有怀
作者：韩纯玉
朝代：明
体裁：七言律诗

邂逅逢君泪满襟，殷勤重话岁寒心。还元阁上秋风急，尹树堂前暮色侵。初服不随沧海变，高情长与白云深。暂时把臂还成别，欲访幽栖何处寻？
菩萨蛮·夏日访潘子见归舟作
作者：韩纯玉
朝代：明
体裁：词

夹山一带山平远，湘溪问字归家晚。荷气晚来多，斜阳雨半蓑。吾生何所寄，泛宅浮家去。苕水碧于天，孤舟独往还。
虞美人
作者：韩纯玉
朝代：明
体裁：词

一帘花影春风夜，月到蔷薇架。绮疏一半晚犹开，只为画梁双燕、未归来。挑灯约莫黄昏过，犹自薰香坐。星河耿耿傍阑干。留取小窗相对、晚妆残。
题李营丘风雪运粮图
作者：韩纯玉
朝代：明
体裁：古风

自古尝称蜀道难，百步九折萦岩峦。何况严冬深雪里，寒氛晻霭逾千盘。前峰崒嵂矗天起，后峰连绵势未已。猿猱不度鸟不啼，悬崖无根谷无底。峨眉剑阁云万重，扪参历井摩苍穹。蛟龙蟠孥古木偃，螮蝀卼臲飞梁通。此时何处来徒众，运粮千里挽输重。仆夫股栗泥没胫，车轮欲摧马蹄冻。谁能画者李营丘，秋毫细晰天为愁。心神自与元气合，笔力直与造化侔。营丘本属唐宗系，邦家正值凌夷际。隆准王孙泣路隅，纥干冻雀遥飞去。天宝以降传乾符，车驾几度留成都。汉阴馈饷骡背负，百官始得充朝哺。蜀道之难难若此，危途数困唐天子。当时写此非偶然，后来题者赵承旨。承旨亦是宋天潢，笔墨神妙真相当。徘徊叹赏最珍惜，似因弱宋悲残唐。唐郊宋社久荆杞，又曾再阅沧桑矣。书画还从世上传，乾坤旧事随流水。此卷经今八百年，卷中陵谷犹未迁。收藏印记亦屡易，令人对此情惘然。君不见自有书契来，陈迹悠悠皆可睹。空将哀乐感兴亡，凭吊环州一抔土。呜呼岂必王孙心独苦！
九日登崆峒
作者：韩藩昭王水壶
朝代：明
体裁：七言律诗

九日崆峒景色和，缓乘骢马陟烟萝。乌纱偏侧紫萸重，金盏满浮黄菊多。仰就羲轮天上近，俯看山鸟膝边过。轩辕白日飞升后，万古遗踪耿不磨。
春日登崆峒·其一
作者：韩藩昭王水壶
朝代：明
体裁：七言律诗

闻访崆峒端上人，崎岖石径隔红尘。山将雨至云先湿，鸟讶客来声转频。远近幽花供醉眼，茏葱佳木爽吟神。广成有道终难见，岩上碧苔春自新。
春日登崆峒·其二
作者：韩藩昭王水壶
朝代：明
体裁：七言律诗

崆峒崒嵂倚穹苍，策马登临春正芳。元鹤惊翔冲碧落，梵僧宣咒响琳琅。云开岭树看来秀，花逐岩风触处香。信步广成修炼所，淡烟空锁木千章。
题延津
作者：韩贯
朝代：明
体裁：五言律诗

北望沙门路，无风亦起尘。蓬头经布妇，赤脚煮盐人。迎送昼兼夜，差徭旧并新。细评诸郡县，最苦是延津。
七里滩
作者：韩邦奇
朝代：明

行路难，春风七里滩。阴崖暗白日，危石湱惊湍。挽夫力竭舵师瘠，尽日才能进咫尺。狭塘水隘忽迸流，满船相顾无魂魄。君不见南来箫鼓轻帆舟，一日一夜到杭州。
万给舍擢山东少参
作者：韩邦奇
朝代：明

画舫春江渡，台高凤欲翔。风生青琐闼，花静紫薇堂。报政闻齐鲁，封章动庙廊。经纶应不负，咫尺仲尼乡。
下狱·余既自浙系至南司闻诏下送北司天威赫怒故事下锦衣狱者不过四十乃杖之八十且命人监视之
作者：韩邦奇
朝代：明

丹诏惊闻下紫宸，罪多知与死为邻。欲将忠孝酬明世，敢为艰危惜此身。才步月华方忆越，忽看云影即思秦。寸心一夜愁千里，怪得朝来两鬓新。
世芳楼襄毅少保
作者：韩邦奇
朝代：明

世芳楼下花竹稠，太华拱揖长河流。襄毅少保一代良，正宜经纶坐朝堂。当时是谁握衡钧，却令少保养閒身。君不见吐鲁番，时逞陆梁，乃敢掳我西藩王。少保赫然挥甲兵，提戈直指哈密城。其酋胆落惊逃奔，金印付还元王孙。又不见当时刘瑾持朝权，百僚稽首皆争先。少保直节难磷磨，一见不肯矧肯阿。元元不幸颓朝纲，再令少保乐世芳。松皋阁老际圣明，三部尚书进阿衡。扬历中外五十年，巍巍勋业真光前。吾皇神武御紫宸，昌期自应生名臣。我愿天子益严师，阁老大作安边陲。只使常怀廊庙忧，莫教独乐世芳楼。
东乌岭
作者：韩邦奇
朝代：明

东乌岭上愁云停，东乌岭下流水腥。千章夏木阴森合，一道盘旋摩青冥。铁崖万尺窨沉洞，俯视还恐坤轴倾。群峰争起剑戟列，当关拱揖拥严城。一夫荷戈千人废，天险岂可阶而升。却忆当年刘六到，如履平地任凭陵。刺史坠马三军走，流血如海乌岭红。长驱西下破竹势，刘六岂是真英雄。君不见监军总制纷纷出，千金悬赏期侯封。又不见赵城炊儿赫然怒，手提屠刀摧元凶。
东郭遗叟·雷给舍翁
作者：韩邦奇
朝代：明

给舍展绡帙，示我遗叟行。读之三叹息，乃识虚与盈。遗叟尚玄德，位独弗称情。给舍圭璋器，唾手公与卿。遗叟吴皋彦，早岁负才名。持笔谒天曹，文章冠群英。今观畿辅地，遍野甘棠生。温温清苑判，施泽先孤茕。挺挺松柏资，虬枝霜雪劲。嗤被莺与燕，视我同春荣。玄鹤已千仞，刷羽云霄鸣。郭东有梅竹，良友堪同盟。相随咏舞雩，心与贤圣并。
中秋月·别舍弟
作者：韩邦奇
朝代：明
体裁：曲

同在天涯君归也。日暮长途，烦蒸溽暑，孤馆泊谁家。芦沟桥下，望灞陵、一样销魂，塞水流沙。月满蒹葭飘零也协。渭水川川，秦山叠叠，无奈岭云遮。迢迢今夜协。想池塘、客梦岑岑，还绕京华。
临江仙·三月三十日
作者：韩邦奇
朝代：明

芍药牡丹开已罢，明朝不是春光。莺儿撩乱送斜阳。繁华应不尽，蜂蝶且休忙。几架蔷薇依碧槛，新荷更满芳塘。水晶帘外细飘香。推枰听玉树，移座倒金觞。
临江仙·同前
作者：韩邦奇
朝代：明

月明敌骑乘秋入，兵氛处处尘烟。霜清草白晓尤寒。塞风吹黑水，天霰暗阴山。将军亲授黄龙钺，提兵十万当先。不擒冒顿不回辕。怒披金缕甲，直指玉门关。
临江仙·塞上
作者：韩邦奇
朝代：明

烽火戍楼明万里，昏昏漠月萧关。数声羌笛夜漫漫。边愁听不尽，乡泪望潸然。逢人莫说封侯事，暮云白骨沙寒。煖河流血几时乾。将军多庙算，不久凯歌还。
临江仙·重阳
作者：韩邦奇
朝代：明

蓝水经霜清彻底，玉山遥送青来。寒云浮雨过庭槐。白衣携酒至，黄菊几枝开。盛友还逢佳节赏，独怜多病形骸。登临未减昔年怀。西风齐著力，送我上高台。
丹坪砦
作者：韩邦奇
朝代：明

泥马南来势已危，东窗长舌计成时。十年功废将军痛，五国山遥二帝悲。画省三千周俊彦，羽林百万汉旌旗。请看沁北丹坪砦，一旅还能抗敌师。
丽水道中答慧岩
作者：韩邦奇
朝代：明

驱车下丽水，倏雨发微凉。晴树遥偏绿，秋山晚更苍。关城严虎豹，郡邑少豺狼。更喜薇垣使，春风满婺阳。
九日约邃谷子饮邃谷子游胜果寺余二人不能从
作者：韩邦奇
朝代：明

昨宵风雨是重阳，满地黄花笑客忙。飘泊遥怜知己在，登临谩逐野僧狂。白衣负我东篱约，乌帽从渠短发苍。湖上秋光未零落，不妨小艇载清觞。
九日邀石泉大司寇
作者：韩邦奇
朝代：明

虚馆昼无事，秋光惊客心。疏篱三径菊，斜日万家砧。行役嗟归雁，幽情望远岑。缶中有桑落，相对一豪吟。万里荒城暮，三秋使节来。共携杜陵酒，同上越王台。俊逸知高兴，疏狂愧菲才。过从能几度，早晚鹭车回。
九日邀石泉大司寇·其一
作者：韩邦奇
朝代：明

虚馆昼无事，秋光惊客心。疏篱三径菊，斜日万家砧。行役嗟归雁，幽情望远岑。缶中有桑落，相对一豪吟。
九日邀石泉大司寇·其二
作者：韩邦奇
朝代：明

万里荒城暮，三秋使节来。共携杜陵酒，同上越王台。俊逸知高兴，疏狂愧菲才。过从能几度，早晚鹭车回。
书南关壁
作者：韩邦奇
朝代：明

四壁青山列画围，一川流水逐骖騑。莺啼花落春将去，日暮天遥鸟倦飞。家远还时看雁字，途穷应恐负牛衣。驱驰万里如飘絮，回首茫茫觉已非。
买剑曲
作者：韩邦奇
朝代：明

千金买宝剑，百金装赤鞘。意欲献上方，骑马长安道。剑拔风尘昏，囊贮血肉腥。古来游侠儿，一掷双丸青。瀚海忆？珉，天山起鼙鼓。落日照辕门，将军怒如虎。年少气亦侠，常思万户侯。磨刀桑乾河，欲唱大刀头。金印大如斗，旌旗百尺高。不上燕然山，不插侍中貂。少小事戎行，生长亦朔漠。君恩重如山，铁衣轻如葛。朔风萧萧来，七月如深秋。马腾槽边嘶，笑取金络头。男儿介冑身，死葬昆崙山。却笑班将军，生入玉门关。
买剑曲
作者：韩邦奇
朝代：明
体裁：古风

千金买宝剑，百金装赤鞘。意欲献上方，骑马长安道。剑拔风尘昏，囊贮血肉腥。古来游侠儿，一掷双丸青。瀚海忆�珉，天山起鼙鼓。落日照辕门，将军怒如虎。年少气亦侠，常思万户侯。磨刀桑乾河，欲唱大刀头。金印大如斗，旌旗百尺高。不上燕然山，不插侍中貂。少小事戎行，生长亦朔漠。君恩重如山，铁衣轻如葛。朔风萧萧来，七月如深秋。马腾槽边嘶，笑取金络头。男儿介冑身，死葬昆崙山。却笑班将军，生入玉门关。
云中道
作者：韩邦奇
朝代：明

景物边城异，多愁旅更增。风高闻昼柝，日薄结秋冰。渡水愁沙陷，登山畏石崩。晚来孤馆宿，燃木即为灯。
人不归
作者：韩邦奇
朝代：明

忆我莫苦吟，苦吟伤子心。寄子莫忘归，忘归失我依。清清在山泉，忽为九仞渊。流水不复返，我心日惨惨。客自河曲来，寄我双鲤鱼。长跪接鲤鱼，或有尺素书。剖鱼乃空腹，使我心成疽。生此女子身，不如委沟渠。
人不归·其一
作者：韩邦奇
朝代：明

忆我莫苦吟，苦吟伤子心。寄子莫忘归，忘归失我依。清清在山泉，忽为九仞渊。流水不复返，我心日惨惨。
人不归·其二
作者：韩邦奇
朝代：明

客自河曲来，寄我双鲤鱼。长跪接鲤鱼，或有尺素书。剖鱼乃空腹，使我心成疽。生此女子身，不如委沟渠。
介休三首 其一 绵山
作者：韩邦奇
朝代：明

绵山夕照墨云驰，疑似当年纵火时。抱玉卞和双刖足，古今不独介之推。
介休三首 其三 郭林宗祠
作者：韩邦奇
朝代：明

四海谁扶汉室颠，桐江风节一丝传。知君真隐真明哲，千载人称范母贤。
介休三首 其二 潞公宅
作者：韩邦奇
朝代：明

潞公勋业古今腾，自昔人情有爱憎。千载故庐人敬仰，不闻更说锦笼灯。
介休三首·绵山
作者：韩邦奇
朝代：明

绵山夕照墨云驰，疑似当年纵火时。抱玉卞和双刖足，古今不独介之推。潞公勋业古今腾，自昔人情有爱憎。千载故庐人敬仰，不闻更说锦笼灯。四海谁扶汉室颠，桐江风节一丝传。知君真隐真明哲，千载人称范母贤。
会邃谷子天然阁
作者：韩邦奇
朝代：明

三吴佳丽地，高阁一开扉。鹫岭开图画，松关入翠微。江潮冲雨下，木叶带云飞。海国相逢几，年来故旧稀。烟雨秋江上，关河故国思。开尊疑梦寐，执手惜暌离。远道风尘恶，他乡岁月迟。潮阳何日见，不愧读韩碑。灯火湖边寺，相看夜欲阑。海云松影暗，风塔铎声残。饭出胡麻供，更消金秤丸。诗成僧入定，山月正团团。霜雁惊乡思，星槎望海门。欲归还觅句，既醉复移尊。说法听山鬼，行歌答岭猿。明朝即城市，此意共谁论。月出千山白，风高万壑哀。沧江连海阔，飞阁倚云开。贫病秋还客，登临夜复杯。天涯几知己，候吏莫相催。
会邃谷子天然阁·其一
作者：韩邦奇
朝代：明

三吴佳丽地，高阁一开扉。鹫岭开图画，松关入翠微。江潮冲雨下，木叶带云飞。海国相逢几，年来故旧稀。
会邃谷子天然阁·其三
作者：韩邦奇
朝代：明

灯火湖边寺，相看夜欲阑。海云松影暗，风塔铎声残。饭出胡麻供，更消金秤丸。诗成僧入定，山月正团团。
会邃谷子天然阁·其二
作者：韩邦奇
朝代：明

烟雨秋江上，关河故国思。开尊疑梦寐，执手惜暌离。远道风尘恶，他乡岁月迟。潮阳何日见，不愧读韩碑。
会邃谷子天然阁·其五
作者：韩邦奇
朝代：明

月出千山白，风高万壑哀。沧江连海阔，飞阁倚云开。贫病秋还客，登临夜复杯。天涯几知己，候吏莫相催。
会邃谷子天然阁·其四
作者：韩邦奇
朝代：明

霜雁惊乡思，星槎望海门。欲归还觅句，既醉复移尊。说法听山鬼，行歌答岭猿。明朝即城市，此意共谁论。
偕邃谷子登映江楼
作者：韩邦奇
朝代：明

秋风遥上越江楼，两岸云山共别愁。日暮海门潮正急，烟生沙碛树如浮。襟期此日还看剑，尊酒他乡且系舟。梅岭古来多瘴厉，南行敢说是奇游。
入晋阳
作者：韩邦奇
朝代：明

又策征车入晋阳，青山无数晚苍苍。秋深畦黍经霜熟，雨后林花见日香。几逐孤蓬淹岁月，漫看流水叹年光。遥思故国东篱下，三径无人蔓草长。
兰溪九日
作者：韩邦奇
朝代：明

越水吴山久倦游，登临转觉动人愁。一蓑烟笛沧江暮，万壑寒声落叶秋。佳节莫看陶令菊，异乡休上仲宣楼。楚台荒草经霜白，且把茱萸对酒瓯。
兰溪夜坐呈慧岩·九月十日也
作者：韩邦奇
朝代：明

秋净星河夜色遥，江城独坐思迢迢。烧残小阁双银爉，听尽高楼几玉箫。桂送暗香如妒月，竹摇疏影欲凌霄。昨朝画舫逢佳节，撑到西湖第几桥。
具庆受敕·继母也
作者：韩邦奇
朝代：明

东署多劳绩，褒封感圣明。锦云宫墨淡，宝篆玉香清。雨露椿萱秀，恩波泉壤荣。高堂春酒绿，悲喜可胜情。
再会邃谷观潮阁二首·其一
作者：韩邦奇
朝代：明

万山落木望萧萧，久客殊乡倍寂寥。对景益增离思苦，望云空有梦魂遥。蒹葭淩乱江风白，岛屿微茫海气消。尊酒明朝与君别，相思何处独闻箫。
再会邃谷观潮阁二首·其二
作者：韩邦奇
朝代：明

落日招提上，西风越海边。浩歌闻野牧，长笛隔离筵。庾岭千山瘴，蓝关万里天。北归吾未卜，相对一潸然。
再会邃谷观潮阁二首·其二
作者：韩邦奇
朝代：明

落日招提上，西风越海边。浩歌闻野牧，长笛隔离筵。庾岭千山瘴，蓝关万里天。北归吾未卜，相对一潸然。万山落木望萧萧，久客殊乡倍寂寥。对景益增离思苦，望云空有梦魂遥。蒹葭淩乱江风白，岛屿微茫海气消。尊酒明朝与君别，相思何处独闻箫。
再过禠亭
作者：韩邦奇
朝代：明

初去煖风绿柳，重来冷雨黄花。天末数声塞雁，庭前满树寒鸦。野戍凄凄画角，山城处处寒砧。最是秋风羁客，不堪暮雨乡心。
再过禠亭·其一
作者：韩邦奇
朝代：明

初去煖风绿柳，重来冷雨黄花。天末数声塞雁，庭前满树寒鸦。
再过禠亭·其二
作者：韩邦奇
朝代：明

野戍凄凄画角，山城处处寒砧。最是秋风羁客，不堪暮雨乡心。
再过邃谷子
作者：韩邦奇
朝代：明

暮雨江头使节来，茅斋一醉菊花杯。连朝案牍惭吾俗，今代文章羡子才。落木荒云秋色远，孤城寒角夜声哀。相看俱是天涯客，此地过从更几回。
再过霍州
作者：韩邦奇
朝代：明

此地吾尝治，风尘几度游。道随汾水折，云拥霍山浮。昔往黄梅雨，今来白雁秋。萍踪倦行役，何处是沧洲。
出狱至蒲
作者：韩邦奇
朝代：明

驱车下蒲坂，云树见吾家。覆苑堤堤柳，沿河曲曲花。生还仍故国，客去几天涯。不寐今宵月，鸡鸣问渡槎。
刘中镇萃美
作者：韩邦奇
朝代：明

杭州佳丽天下强，中镇才名动圣皇。近侍班中亲简陟，玉符金篆双龙敕。号令一出神鬼惊，两浙六月寒风生。叱咤指顾雷电走，智士勇夫皆俯首。我有忠勤结主知，御书时复来丹墀。我行我止谁敢斁，一或撄予天子怒。上方四时充珍鲜，长江大海飞黄船。三十二宫被龙凤，匪我玄纁谁许贡。湖山奇处起生祠，飞碧流丹百尺危。穹碑高碣凿瑶石，雄文大字论功绩。复有钱塘百万民，黄童白叟传俱真。湖山高，湖水深，恩光荡漾君王心。湖水深，湖山高，烨烨声华中镇劳。
刘吏部考满
作者：韩邦奇
朝代：明

石头城下长江流，中有美人乘仙舟。顺风大帆西北去，不消一月到皇州。知君报最献天子，旭日遥瞻五凤楼。金台正在凤楼下，君好乘春一上游。
别慧岩
作者：韩邦奇
朝代：明

满江风雨解离舟，病客难禁万斛愁。欲去为君仍水宿，重来共我一山游。多情衢婺诗篇在，过眼莺花岁月浮。脉脉尊前不成醉，海天苍莽是杭州。
别梅溪
作者：韩邦奇
朝代：明

才喜逢君又远违，海乡相对思依依。风高古木猿声急，霜落寒江雁影稀。共向离歌悲祖席，不堪别泪点征衣。关河万里滇南道，我独驱驰驷牡騑。痛饮新联兴转豪，还惊秋色下庭皋。雨过丛菊开金苑，风入长林动碧涛。山对小楼峰似戟，潮生沧海水如刀。天涯零落绨袍在，一事无成早二毛。
别梅溪·其一
作者：韩邦奇
朝代：明

才喜逢君又远违，海乡相对思依依。风高古木猿声急，霜落寒江雁影稀。共向离歌悲祖席，不堪别泪点征衣。关河万里滇南道，我独驱驰驷牡騑。
别梅溪·其二
作者：韩邦奇
朝代：明

痛饮新联兴转豪，还惊秋色下庭皋。雨过丛菊开金苑，风入长林动碧涛。山对小楼峰似戟，潮生沧海水如刀。天涯零落绨袍在，一事无成早二毛。
别端溪尚书
作者：韩邦奇
朝代：明

四十年前春进士，交情今见旧陈雷。青襟绿鬓游燕阁，皓首苍颜上凤台。新句每裁秋夜月，素心同看岁寒梅。衰余已上求归疏，如子还酬济世才。
南行
作者：韩邦奇
朝代：明

两岁天涯总客程，萧萧此日复南行。新砂潮接长江下，渔浦风从北海生。春色欲随吴地尽，野花空逐越山明。当年俊逸薇垣使，千里方舟独有情。
卢秋官辞京部之南部为亲也
作者：韩邦奇
朝代：明

帝里青春好，千家桃李开。君翻辞玉阙，谁不爱金台。望切秋云迥，心惊暮日催。即今承彩服，朝夕奉霞杯。
同前·边城秋来早
作者：韩邦奇
朝代：明

边沙惨惨逐人来。见西风、才报新秋，赤叶萧萧霜已催。上高台。百感兴怀。你看那、燕关赵塞，都做了、古往今来。当不得、吊古思乡，野戍悽悽，却又画角哀。
同戈怀古
作者：韩邦奇
朝代：明

英俊同戈地，隋唐百战秋。晋阳戎马歇，瓜步锦帆收。风野平沙合，霜林落叶稠。更怜金水碧，咽咽下徐沟。
周公居东
作者：韩邦奇
朝代：明

周公王懿亲，进退系安危。居东二年馀，四海皆嗟咨。二公位阿衡，未见出一词。王以风雷变，出郊亲逆之。各各怀忠诚，二公心始知。
哭雷仲华
作者：韩邦奇
朝代：明

泪洒霜天十万行，为君今日裂肝肠。西风吹落灵陂月，荒冢萧萧秋草长。
喜友见访
作者：韩邦奇
朝代：明

多病还惊岁月过，静看周易养天和。经春陋巷无冠盖，此日柴门扫薜萝。两世交情诗卷在，十年为别梦魂多。当时童子今华发，且对清樽一浩歌。
夜归宿公署
作者：韩邦奇
朝代：明

竹光明夜露，湖影浸秋城。月白千家静，霜寒九陌清。山舆归路并，风榻客窗横。千古陈雷意，相从幸此生。
夜话
作者：韩邦奇
朝代：明

小坐依脩竹，新凉涤素襟。残砧秋戍外，长笛越江浔。一客惊蓬鬓，孤灯共此心。相看清漏尽，月转碧梧阴。
妾薄命
作者：韩邦奇
朝代：明

昔郎年少时，妾在兰闺中。见郎锦城西，绿駬嘶春风。妾作郎家妇，郎行万里舟。妾心无所愿，欲作长江流。妾不如春月，花开到郎侧。郎心匪飘风，妾无倾城色。桃花红复红，江水深复深。花红强似面，水深不如心。流萤度珠帘，秋夜长无极。为郎制罗衣，泪痕密如织。妾始嫁郎时，永言受郎恩。但得郎舟回，妾愿锁长门。岁序不可转，六月或清霜。郎岂无归日，时复理红装。
孙羽士太初·关内人隐于浙江西湖之上
作者：韩邦奇
朝代：明

羽士关中产，高名远近闻。洞宾通变化，太白富诗文。华岳三峰月，终南万壑云。西湖歌舞地，箫鼓日纷纷。
富阳民谣
作者：韩邦奇
朝代：明

富阳江之鱼，富阳山之茶。鱼肥卖我子，茶香破我家。采茶妇，捕鱼夫，官府拷掠无完肤。昊天胡不仁，此地亦何辜。鱼胡不生别县，茶胡不生别都。富阳山，何日摧，富阳江，何日枯。山摧茶亦死，江枮鱼始无。山难摧，江难枯，我民不可苏。
将适双溪
作者：韩邦奇
朝代：明

江上楼船待客归，山城尊酒且依依。宦途岁月他年梦，乡国田园昨日非。露冷槿花闻雁度，风牵荇带忆鲈肥。淹留不觉秋宵永，漏尽寒谯月满扉。
山东参议致仕归·时年四十三
作者：韩邦奇
朝代：明

乡国清幽万景奇，年来每动古人思。首阳月照夷齐墓，渭野风飘尚父丝。才捧纶音膺帝命，却将迂论起人疑。归来家有书千卷，独取羲经日玩辞。
山西副使致仕
作者：韩邦奇
朝代：明

偶因衰病乞閒身，敢向明时学隐沦。十度拜官多弃斥，七年窃禄半风尘。但能知足皆为乐，幸得归来岂患贫。遥忆到家正重九，黄花无数满篱新。
岳坟
作者：韩邦奇
朝代：明

武穆祠前落叶秋，悲风长夜起松楸。精忠万古南枝在，遗恨无穷汴水流。凤阁谁为天子诏，龙沙空抱上皇忧。舆图竟付东窗计，寂寞崖山一叶舟。
岳坟
作者：韩邦奇
朝代：明

黄阁纷纷议讲和，江淮从此欲投戈。万松宫晚笙箫迥，五国城高雨雪多。楚泽竟亡周社稷，燕京谁复汉山河。祠前吊古忧时客，暮倚南枝一慨歌。
平遥夜坐
作者：韩邦奇
朝代：明

漠漠荒城暮，飘飘旅笛哀。坐看寒烛尽，愁绝夜更催。冀北花争发，秦西雁不来。岁华容易改，春尽且尘埃。
平阳四首 时予以吏部谪判平阳 其一
作者：韩邦奇
朝代：明
体裁：七言绝句

汾水春深落晚霞，沿堤十里尽桃花。画船箫鼓游人醉，谩说风流是杜家。
平阳四首 时予以吏部谪判平阳 其三
作者：韩邦奇
朝代：明
体裁：七言绝句

姑射泉边万竹稠，来青楼外四山秋。重阳醉后归来晚，黄菊纷纷插满头。
平阳四首 时予以吏部谪判平阳 其二
作者：韩邦奇
朝代：明
体裁：七言绝句

薰风绿沼碧荷香，玳宴歌儿舞袖长。一醉襄陵倾百盏，不知风景是平阳。
平阳四首 时予以吏部谪判平阳 其四
作者：韩邦奇
朝代：明
体裁：七言绝句

清晓寒霜候早朝，小童羸马禁天遥。平阳判府催徵出，棨戟重罗过豫桥。
平阳四首·时予以吏部谪判平阳
作者：韩邦奇
朝代：明

汾水春深落晚霞，沿堤十里尽桃花。画船箫鼓游人醉，谩说风流是杜家。薰风绿沼碧荷香，玳宴歌儿舞袖长。一醉襄陵倾百盏，不知风景是平阳。姑射泉边万竹稠，来青楼外四山秋。重阳醉后归来晚，黄菊纷纷插满头。清晓寒霜候早朝，小童羸马禁天遥。平阳判府催徵出，棨戟重罗过豫桥。
庆源堂·松皋阁老
作者：韩邦奇
朝代：明

旧趾留遗泽，新堂起庆源。河泉自星宿，山脉发昆崙。派到函关大，峰惟嵩岳尊。精灵钟胜地，阀阅冠中原。瑞气通黄阁，天星照紫垣。一门三宰相，两代八贤孙。声实心名在，勋功汗简存。师臣荣极品，大作答皇恩。
张紫岩浚
作者：韩邦奇
朝代：明

黄阁主和议，紫岩志恢复。听之真可人，谁有孔明腹。曲端既已诛，武穆见忤触。试使当筵舞，再蒙宣和辱。
徐世绩
作者：韩邦奇
朝代：明

宗室杀欲尽，污秽蒸宸扆。太宗托孤心，是谁乱唐纪。智哉浴血儿，火烧不能死。火烧儿不死，于以见天理。
徐家园竹
作者：韩邦奇
朝代：明

碧阑重护小山阴，谁种淇涯绿满林。千尺云霄看凤宿，五更风雨听龙吟。寒香欲挹芳梅操，直节还通翠柏心。却忆故园栖迹处，秋来高覆草堂深。
得恕夫书
作者：韩邦奇
朝代：明

旅舍边城病不休，一封书到慰乡愁。柳青沙苑春堪折，何日同君上白楼。
怀友
作者：韩邦奇
朝代：明

关西一羁旅，燕北苦孤吟。梦落沙楼月，魂消灞水心。思君无药力，念尔独情深。湖海孤舟夜，秋来风雨侵。
怀慧岩
作者：韩邦奇
朝代：明

画舫潮来别，孤帆夜不眠。寒江烟浩浩，秋野草芊芊。客病经三月，天涯又一年。薇垣新月上，今夕最堪怜。
怡椿轩椿·岗总宪侍刑部时追思尊翁大司寇有作和韵
作者：韩邦奇
朝代：明

老干森森独占春，芳枝还比旧精神。阴浓西部云霄古，秀发南台雨露新。华国共推金作鼎，传家再见玉垂绅。高轩珍重怡神意，圣主年来眷命频。
慧岩将赋归小酌话别
作者：韩邦奇
朝代：明

海内论英俊，如君复几人。还林非倦翼，纵壑愧修鳞。别意春江暮，孤怀夜月新。寄声频托雁，千里见情真。庭竹暝烟乱，江云野鹤还。山光梁水外，鸟哢武林间。得著先收局，耽春欲问山。悬知非俗驾，世路自漫漫。多难知交谊，离筵倍感怀。江山真得友，花鸟欲忘骸。圣代恩波阔，高名物理乖。先机今勇退，尘绊愧吾侪。云净天光远，江空别意长。骊歌闻柳外，祖席醉花旁。夜雨他年梦，巅崖此日缰。欲归归便得，洛渭正沧沧。
慧岩将赋归小酌话别·其一
作者：韩邦奇
朝代：明

海内论英俊，如君复几人。还林非倦翼，纵壑愧修鳞。别意春江暮，孤怀夜月新。寄声频托雁，千里见情真。